Ralkap Nih Chin Mino 2 An Thah - News and Media\nRalkap Nih Chin Mino 2 An Thah\nLai meithal i put in ram a vai mi Chin ramkulh ,Tedim peng Saizaang(ဆိုင်းဇန်) khuami pahnih cu SAC ralkap nih an tlaih hna hnu ah an nunnak an lak hna tiah khuami nih an chim. SAC ralkap kut in nunnak a liammi Salai Pawng Za Mawng le Salai Pawng Sun Thang hna cu Hmuapi(မွှာပီး) khuapawng ramlak ah ni 6 chung ram an veih hnu an kirlei May 21 ah SAC ralkap he an i tong i an tlaih hna hnu ah an thah hna tiah chungkhar he neihniam in ummi nih a chim.\nAnmah he hmunkhat ah ram vaih in a kirti mi hna cu hmai ah an kalchung caah an luat, Lai meithal he an si caah CDF in an ruah hna i tlaih an ton hi a si, inn an phanhlo caah hlathlainak tuah hnu lawng ah an nunnak a liam cang tiah theih an si. An pahnih in CDF chungtel tiin ruah an si caah SAC ralkal nih an thah hna” tiah a chim. Khuachung mi pahnih thah an tonnak kong he pehtlai in SAC ralkal lei media nih cun cu khuami pahnih hna cu CDF chungtel an si tiah an tial.\nSAC ralkap kut in nunnak a liammi hna he neihniam in a ummi hna nihcun anmah cu mi sawhsawh an si, ramvaih in a paw ai cawm mi an si tiah an chim. Nunnak liammi Salai Pawng Za Mawng cu kum 29 a si i, Salai Pawng Sun Thang cu kum 21 a si. Cazin kan lak khawh ning ah SAC ralkap nih hramhram uknak an lak hnu ah SAC ralkap kut in Chin ramkulh chungah nunnak liam mi 200 tluk hrawng an si cang, cu chung in minung 6 cu Tedim khuami an si tiah RFA nih an tial. Credit – TCP\nMithi Ruak Ram Ngai An Char


Uar Um Kho Tuk E : Bawipa Karen Miphun Hi Zalennak Kan Pe Ko Timi Hla In Bawipa A Thangthat (+Video) – Buanchukcho\nJune 6, 2021 admin RAMLENG THAWNG 0\nKaren Ralkap pa hi uar a um kho taktak e, zeitluk in Pathian an i bochan i Pathian an duh timi hi fiang tein hmuh khawh a si. Bawipa zaangfahnak tein Karen Miphun hi Zalennak kan pe ko timi hla a sak mi hmang hin thazaang lak khawh cio van i zuam hna usih.\nA tanglei ah a hlasak mi video kan van chiah ngeih cio khawh van i zuam hna usih.\nthawngpang dang relchap : Sayamah Nute Pakhat Ruang Mah Thil A Cang Mi Hi Cu Aw A Fak Tuk E\nTuchun June 5, zinglei nazi 3am hrawngah Ralkap pawl nih Ayeyarwady ramthen Kyonpyaw myone Hlay Swae khua cu ruru hranghrang i va luh hnawh an timh hna i an khuachung mipi nih duh loin an rak kham tik hna ah biatak te in an buai i ralhrang ralkap lei nih an khuachung hngakchia le nu pawl i tel in minung 17 bak an thah hna tiah thawng kan theih.\nHmanthlak chung i a nak mi i an khuh mi pawl hna khi mithi ruak lawng te an si. Hlay Swae Khua ahcun ralkap nih sianginn an phuanh cang nain, a ho hmanh sianginn kai mi minung an um lo caah an khua i ca chim tu sayamah nu cu a lung awi loh i ralkap pawl sinah Hlay Swae khua ah ralthuam ai tleih mi an um tiah a va report hna.\nCuti cun June 5 ,zinglei nazi 3am hrawngah ralkap pawl cu Hlay Swae khua ah cun an va luh hnawh hna i inn kip ah meithal an check hna hnu ah an khuachung mipi pawl vialte cu duh chung in an hrem hna i an vuak chih len hna. Cuthil a phanh tik ah mipi vialte cu an i sum kho ve loh i an neih chun ralthuam an hmang ve i an i doh hna.\ncuti cun ralkap pawl cu an thuat chih ve hna. Ralkap pawl nih cun an i ken mi ralthuam lian mi le puitling pawl cun mipi cu an kah chih thluahmah hna. An ralthuam ken mi ai thlau tuk ruang ah khuami a cheu khat cu ramlak ah an zam hna. Cuhnu cun ralkap lei nih an va fuh than hna i ramtang i a um mi hngakchia he nu pawl he minung 17 an va thah hna.Hlay Swae khua ahcun mipi humhimtu PDF an um loh i ralkap cawlcangh ning an duh lo ruang ah an si khawh chung in an rak doh ve mi hna tu khi a rak si.\nTu i an dirhmun ah hin khua mipi pawl vialte cu an khuachung ah um ngam loin ramtang ah an zam dih i ralhrang pawl cu an khuachung ah um hmun khuar in can an hmang ti a si. Mithi 17 pawl zong a ho hmanh nih an ruak an la ngam rih hna loh i cupin ah minung pa 9 hliamhma faktuk a tuar mi pawl zong tuamhlawm kho lo in ram lak ah an um ko.\nKan In Siang Hrim Hna Lo E : Salai Phun Sang Zathang, Salai Tial Chawn le Salai Lai Kulh Thang ruakthlahnak (+Hmanthlak)


Zarhkel Zarhhnihnak Zarhpi Ni | Radio Veritas Asia\nZarhkel Zarhhnihnak Zarhpi Ni\nVoikhat Bible relnak – 1 King 3: 3-10\nVoihnih Bible relnak – 1 Cor 6: 13-15, 17-20\nThawngtha Bia – John 1: 35-42\nSamuel ti mi a sullam cu, Pathian sin ka hal i ka hmuhmi pakhat, tinak a si. Kumthum a si ah a nu nih Pathian sin ah a pekchah mi a si. Samuel cu nawlngaihnak tling he Pathian biakinn ah a um. Samuel nih a chim mi cu, Bawipa Pathian na duhnak zulh dingah hi ka hin ka um ko, tiah a ti. Avun upat deuh ah cun, Bawipa cu a sinah a um i a bia kha pakhat hmanh vawlei ah a lohlak ter lo.\nJesuh nih a zultu hna a kawh auhnak kong cu, John 1:35-42 chungah fiang tein kan hmuh khawh. Nangmah cu Johan fapa Simon na si. Na min cu Sefas a si cang lai, tiah a ti. (Sefas ti cu Peter ti he aa khat i a sullam cu lungpi tinak a si).\nJesuh zultu tha si dingah dawn khaan tu nganbik hna cu, Porhlawtnak, haakkauhnak, tian lonak, tbk,… hna an si. Hi hna ruangah hin Jesuh kan zulhnak ah tlamtlin lonak a um zungzal. Kan hngalh ko buin hi hna nih hin a kan tei lengmang i Jesuh zultu tha ah kan cang kho bal lo. Pual nih a chimmi cu, sualnak nih hin Khrihfa nunnak ah rawhnak nganpi a chuahter, a ti.\nJesuh auhnak awthawng hi kan thinlung chung le kan ruahnak chungah zeitik hmanh ah tlauter ding a si lo i hngalh peng, ruah peng ding le zulh peng ding kan si. Amah caah timhcia(ready) kan sinak hi kan langhter peng ding a si i a kan chawnh tikah a bia kha kan ngaih zungzal awk a si.\nThian lonak nih kan Khrihfa zumhnak kha a hrawh leengah kan Khrihfa hawi nunnak zong kha a hrawh chih. Angai ngai cu, Pathian kan chung a um ahcun Khrih pum cheu bang kan si ve cang i a nung mi Thiang Thlarau Biakinn kan si caah kan nun chung lamthluan ah a thiang mi nunnak nih lam a kan hruai zungzal ding a si.


Pathian Ka Hngalh Hlan cun Cathiam Le Mi Uah Ka Rak Si, Bawipa Ka Hngalh Hnu Cun Saul Nun In Paul Nun Ah Ka Thleng-By Rev. Dr. J. No Mang – Chin World News Evening\n1. Pathian ka hngalh hlan ahcun mahtawk in cathiam mi, ai uah ngaimi ka si. Pathian nih mawtaw accident tonnak in a ka auh i, Pathian salpa Rev Van Hnuai Sum hmang in Pathian nih a dawtnak a ka hngalh ter. Cu ni thok in Saul nun in Paul nun ah kaa thleng.\n2. Pianthar nun cu KEIMAH nun thlak a si. Jesuh lawnglawng ah i hngat a si cang.- 3. Peter le a hawile sur an cheh lio ah zan khuadei te an vorh tualmal nain an tlai lo. Minung leikap lawng in ttanlak hi zeitluk i zuam zong ah tlam a rak tling lo.\n4. Jesuh nih a thuhnak lei ah van vorh u a ti hna tik ah, NA BIA A SI AH CUN KAN CHEH KO LAI, an ti. Bawipa bia hi biapibik cu a rak si, tithuh le tipianh ahkhan a rak si lo.\n5. Zankhuadei nga a tlai kholo mi LAWNG kha Jesuh nih a halmi cu a si. Kan LAWNG cio hi a kan halmi cu a si, zeicahtiah khahter a duh caah.\n6. Peter cu thluachuah a hmu deuhdeuh, a sual aa thei deuhdeuh i a khup aa bil chin lengmang. Nangle kei zong thluachuah kan hmuh deuhdeuh tik ah kan sual, kan tlamtlinlo nak kan i hmuh deuhdeuh i kan khup kan bil deuhdeuh ding a si.\n7. Thlaraulei chambau ka si tiin i hmuhkhawh hi thluachuah donnak cu a si; thlacam kan huamlo ning te hna, Baibal rel kan huamlo ning te hna, kan thurhnomh ning te hna a kan hmuh ter.\n8. Khupbil in thlacammi hna khup cu meheh khup he ai lo. Khupbil hi Bawipa lawmhmi cu a si. Pathian hmai ah thluachuah rel thiam law khupbil cawng chin lengmang ve.\n9. Khrihfa nun cu chunglei in ai thok. Khrihfa nun Zumtu nuntak cu uahlo nun a si.- 10. USA riantuannak ram ah thlaraulei na daithlan ahcun na daithlang thai ko lai.\n11. Nan cawlcang (nan busy) tuk le Jesuh a si a vaang. Jesuh he dinh tti caan ser law hawkomhnak ngei. Ka piangthar ve ko ti ttung i nun sivangh peng hi zeidah sullam a si? Bawipa he hawikomhnak kan ngeihlo caah a si.\n12. Ram mui riantuannak cu thaphnih in a um. Ramleng ah riantuan pah in mah Khrifabu muih peng khawh a si ve. Cucaah rammui rian cu mah chungkhar le mah Khrifabu in thok ding a si.\n13. Nan phone hi i ralring u, phone hmanthiam lo cu nule va rawhnak, nulepa le fale tthennak a chuak kho. Hmanthiam a herh hringhran.\n14. MARTHA, MARTHA, a herh huaha lo mi ah na tlok na ciar, na phun na zai, a herh taktakmi cu vawlei ahhin pakhat te lawng a um: CUCU JESUH HE UM TI A SI.- Bawipa nih sunparnak co ko sehlaw a salpa zong hmang chin lengmang ko seh. Amen.\nA khawmtu: Thawngling Mualhlun- CEBC Indianapolis


Mipi Nih Palek Pahnih An Tlaih Hna Tungah An Hren Hna I An Sam An Kawlh Hna An Hmai Ah Mei Hol An Thuh – Onlinenungak\nMipi Nih Palek Pahnih An Tlaih Hna Tungah An Hren Hna I An Sam An Kawlh Hna An Hmai Ah Mei Hol An Thuh\nTuchun Pyin Oo Lwin khuapi chungah Palek nih an mah Palek rian t’uantu hna minung pahnih cu mipi cawlcangh ning le rian t’uan ning ngiathlai tu ah an thlah hna i,cu Palek an rak thlah mi hna pahnih cu Mipi nih an theih hna caah an tlaih hna,mipi hna hmai sin ah i chawh lio ah cun Pelek uniform kha i phoih in Civil thuam tein an i chawk ve.\nAsinain Pyin Oo Lwin khua chungah duhlonak langhtertu mipi nih hruaitu lutlai an i neih hna i,cu hna nih cun chun he zan he mipi humhim nak ding caah rian an t’uan i Palek pawl hna zungthoh an ngiat thli ve hna tik ah Palek pahnih hna zong cu Civil Uniform an i hruk i mipi hman an thlak lio ah an tlaih hna.\nMah hna Palek pahnih hna nih hin Mandalay-Lashio Sizung rian t’uantu hna wanthan pawl cu mi zei hi dah Ralkap uk nak a duh lo i duhlo nak a langhtertu an si tiah kherh hlai nak an tuah.cu lio ah cun Lamhzawh tu hna sin ah theihter nak an tuah le cangka in a tu bantuk in an tlaih hna hi a si.mah hna Pahnih hi မြို့မရဲစခန်း ah Palek rian a t’uan cuahmah mi a si.electric tungah an kut an leh hna an Luu an kawlh or an sam an kulh piak hna.\nCu hlan ah mah hna pahnih nih Pyin Oo Lwin khua chungah duhlonak langhtertu hna nih sandah an piah ning cu a phun an thlen lengmang ruangah mipi nih sandah piah nak caah Plan an neih mi vialte cu an theih hnu ah cunglei Palek sin ah thawngthanh nak le report nak an tuah tawn ti asi.Curuangah an tlaih mi hna Palek pahnih hna cu mipi hmai tungah hri in an t’em hna i mipi nih an chuih an lamh hna pin ah an hmai le an luu ah cun belmang an thuh hna i ningzak taktak in can saupi an tuah hna hnu ah ralkap le Palek dang nih an vun fuh hna ruangah Mipi nih an zam tak t’han hna tiah DVB nih a langhter.


Esther Dawt Chin Sung MRTV Nih Hlasak An Sawm - The Chin Celebrities\nMai Esther Dawt Chin Sung tu zan kha MRTV nih hla sak dingah an sawm i a va kal cang. Chin miphun asi caah chin thuam tein a va kal ve caah biahlahnak an tuah ve I leh mi bia hna cu a tha tuk. Kan chin celebrities pawl zong ah an I zohchun ding mi hrim hrim asi tiah kan hmuh.\nChin thuam ti mi cu chin miphun linghla an kan ngeih ter tu pakhat asi tiah achimh ve. Cun tlangcung mi kan sitnak langterh nak zong asi ve tiah a chimh chap. Miphun acawisangtu hrim hrim asi caah thazang pek philh hrim hna hla usih.\nSaya Mi Chit Tu nih a tial mi “ Zing Htay Hman Be Tu Si Lei” tihmi hla te kha Chim thuam te he kan vun I sak piak hna lai a ti caah vun zoh cio hna usih. A caan cu aa fiang rih lo caah nan rak hngah hna lai kan sawh hna ti asi.\nMRTV hi Saturday ahkhan asi men lai caah a sak cang ko lai nan duh ahcun zoh kho asi cang ko lai. Tu nai te ahkhan an vun post mi asi caah acaan cu kan chimh kho ve lai. Theih thiam zoh khawh le thazang zong pek kho I zuam hna usih. Tiin the chin celebrities nih kan isawmh hna.\nWith The Mother Of A Living Hero +Video


BIHZUN: THO le LAI KUMTHAR by Pu Lian Cin\nTHO le LAI KUMTHAR by Pu Lian Cin\nLAI THO LE LAI KUMTHAR\nICBC Tho Puai\nPu Lian Cin Biachim mi\nTucaan ah biachimnak caan ka hmuh ve caah hi proggramme a tuah tu Nunphung le Zatlang hruaitu upa hna sin ah siseh, hi bantuk caan rem a kan pe tu kan Pathian sin ah siseh lawmhnak bia chim hmasa ka duh.\nU le nau hna, nihin hi, Nunphung le Zatlang caan hman sawhsawh long siloin, Laimi nih kum 40 reng lo, kan rak theih ti lo mi, kan rak hngalh ti lo mi, Tho puai, theih nawlhnak le langhter thannak caan zong a si ve caah, DOT HNIH in biachim ka duh.\nDotkhatnak….. Nunphung le Laimi\nMirangholh in ( Illusion ) timi bia a um i cucu Minung kan nunnak ah hin hmun tampi ah a um lengmang. Illusion timi cu zeidah a si ? Illusion timi cu thil sining hi a mah a sining tein hmuh lo in, a si lo ning pi in hmuh, a si lo ning pi in theih, a si lo ning pi in hngalh ti khi a si. Tahchunnak ah ram avai mi pa cu, zanlei khua a muih nawn tik ah thinghmui pakhat khi a hei zoh i sa ah a rel. Fiangfai tein a ngia ti lo, sakhah kha a duh caah meithal in thinghmui pi cu a kah. Cucu Illusion cu a si. A si loning piin a hmuh, a ruah, a hngalh ti khi a si. Hi bantuk thil umtuning hi Laimi nih kan Nunphung, kan theihning, kan ruahning, ah hin hmuntampi ah a lang lengmang.\nVulei cung thil umtuning kan zoh tikah, miphunkip nih nunphung cu ngeih cio a si i cu an nunphung cu an biaknak in tlangkawm a si lengmang. Bia dang in kan chim ah cun Nunphung timi chung ah hin Biaknak hi hmunhma a khuar ve lengmang. Cu long siloin, cu an nunphung cu an ngeihmi thilri, eidin in an sunlawi ter. Tahchunnak ah nupithit le va ngeih hi Biaknak a si lo. A si nain Thitumpuai an tuah tikah Kawlmi nih Phungki le Biteih Saya timi kha an auh hna, Lawki phung kan um lio ah Ar-at tu nih thlacamnak a tuah, Khrihfa Biaknak nih Pastor te nih lehthahnak tuah a si. A si nain Kawl le Lai kan ihal, kanithit, kan ichawnh ning cu a dang. Hi thil umtuning ah nunphung timi le Biaknak timi hi a ri fiang tein a lang ko. Cu bantuk in Kawl Tincianpuai khi an kumthar a si ve nain an Biaknak in an fehter bantuk in Laimi nih Tho puai, Hlukhla puai, Sariahthawh, Laamserh puai, Khuangcawi puai, Bawite, Bawipi an bawi lio ah siseh, Tirawl tampi an lak I lawmhnak puai an tuah mi Rawlsawmtuk, Cakeifim tibantuk puai an tuah tik ah siseh, an biakmi khuahrum sin ah thlacamnak tuah a rak si ve.\nCu bantuk cun Laimi hi Lawki Biaknak chung kan rak um lio ah kan Nunphung kan hmannak zawn tete ah Lawki Biaknak in tlang kan kawm long siloin kan rak eidin mi tirawl hna in kan sunlawi ter lengmang. Cu tikah Nunphung le Biaknak hi hmun tampi ah then awk har ngai in an ihrual, an isengchih. Cu bantuk dirhmun kan si lio ah Khihfa Biaknak Lairam a vun luh ve tik ah, Laimi nih kan Nunphung, kan Biaknak le kan eidin hna kha a hliah kan rak phoih thiam lo caah le a ri kan rak thenthiam lo caah, cheukhat kan nunphung dawhdawh hna cu Lawki Biaknak he hmunkhat ah hmawnbawm ah kan hlonh chih hna. Cun Lairam a rak kaimi Missionary pawl hi Bibleca a cawngmi cu an si ko hna nain miphun dang sin ah zeitin thutdir awk, ruahawk tuahawk tibantuk Training pakhat hmanh an rak ngeih lo tik ah Biaknak le Miphun timi kha a ri an rak khiak piak thiam hna lo. Ruahnak zong an rak pe thiam hna lo. Mirang nih Africa ram an thlah mi Missionary pawl hna tu khi, Training tha tein an pek mi hna an si caah nihin ni tiang Africa pawl cu an phunglam thlau lo in Khrihfa ah an cang hna. Pathian an biak tik hna ah anmah an pupa hla aw hmang in siseh, an laam kan kui zong hngakchia upa in an thiam rih. Cucu Africa way of worship an ti theu. Cu bantuk akhyuanhazi ci laimi kan rak sung.\nBia le Hla timi chimkem bia a um. Chim duhmi cu Bia thuk Bia tha Bia hmual cu Hla ah a um ti a si. Kan pupachan ah Hla cu Laamnak nih a zulh cawlh. Cu bantuk Laamnak le nuamhnak hmun ah cun, an rak ngeihmi, Zu kha eidin caah an rak hman. Bia, Hla, Laam le Zu cu hmunkhat ah an kal ti tik ah, Zu kha a hrampi ah an rak ruahsual i Lai Laam laam cu khuachia biak tluk ah an rak ruah sual. Cu caah Lawki phung a ummi thitumpuai le chunhthah long ah Lai laam laam a si i Khrihfa chungkhar thitumnak ah Laihla le Lailaam cu an rak hnon i Lawki Biaknak he hlonhchih a si.\nCu long siloin Paih zong hi Laimi kan ngeihmi Lentecelhnak a si. Lawki Biaknak ah a um mi nih Thitumpuia le adang Puai phunphun an tuah tik long ah Paih cu ser a si i Khihfa a si mi nih Puai an tuah tik ah Paih cu hlonh a si. Kum relnak ah an rak hmanmi Tho puai hmanh hi Lawki Biaknak he kan pehtleih ter i Thlaithar Tho tiin kan thlen hnu ah Tho puai cu Khrihfa hna nih kan rak hnon, kan rak hlonh.\nDuh sah tein puai a ngei lomi miphun ah, kan theih lo kar ah, kan pil thluah mah. Khihfa Biaknak he a pehtlaimi X'mass le Kumthar puai dah lo cu zei puai hmanh a leng ti lo. Cu caah X'mass le Kumthar puai tuah, eidin, inuamh cu Laimi kan caah hin a sunglawi khun. A ruang cu zei puai hmanh a um ti lo caah a si bik. Cheukhat nih Laimi cu Khrihfa miphun kan si ti tiang in kan chim. Vulei cung ah Khrihfa miphun tihi a um thiam mi a si lo. Kawl miphun, Kala miphun , Mirang le Zapan miphun zong Khrihfa an um ve ti hmanh kan ruat ban ti lo. Cu ban tuk thil kal ning cu Ilution timi cu an si dih.\nLawmh awk ngai a si than mi cu, kanmah Khihfa lila nih kan nunphung a bia pit ning, kan herhning, kan vun ruahnawlh, kan vun kawlthan, kan vun tunmer than tikah kan mino hna nih kan bia le kan hla, kan laam le kan kui, kan thil le kan thuam hna zah pi nak um ti lo in vulei cung tiang thanh le hmuhsak ngamnak lungthin an vun ngeih than tik ah kan miphun kan himbawmnak a thar in a chuak than tiah a langh caah lawmh awk ngai a rak si. Nunphung upat le kilven hi rumnak a si lo, fimnak zong a si lo, thancho zawng a si lo, A simi tu cu miphun dirkamh, miphun dawt a si tihi chimduhmi a si.\nCu caah nihin zong Nunphung le Zatlang hruaitu upa hna nih an kan hruainak ah hin lungtho tein itel, cawlcangh cio awk in sawm kan si.\nDothnihnak…..Laimi le Tho\nTulio hrawng E-mail i an tial, an ceih mi pakhat cu Tho le Zu ti hi a si. Tho cu Tho a si ko i Zu cu Zu a si ko. A fiang tukmi cu Tho cu puai a si i Zu cu din ei awk thil khi a si. Puai kong maw kan ceih, eidin kong dah kan ceih, tihmanh a fiang lomi kan lo. Hi bantuk thilhmanthlak pakhat Laimi sin ah a um mi cu Chin National Day le Zupu tihi a si. CND tuah ah cun Zupu tuah a hau tiphun in kan ruah. CND Falam ah minung 5000 nih an rak ceih an rak khiah lio ah zei Zupu um hlah. Zupu cu CND hlan in siseh, Zu cu Tho puai an tuah lo caan zong ah siseh a um ciami a si tiah kan theih ko bu ah Tho le Zu, CND le Zu kan ti peng. A poi taktak. Illusion long te an si. Hi thilhmanthlak nih a kan chimhmi cu Laimi hi mipaangpar phun kan si rua ti khi a si. Thil hi a ning taktak, a muru taktak, hlai lo in, kawl lo in, a cungpavuan sawhsawh in, kan ruah, kan chim, kan rel, ti a langh caah hi bantuk lungput le nunning hi kan hrial ah a tha.\nTho timi hi cheukhat nih (mithi an tho ) timi zumhnak in a ra mi a si caah, Lawki Biaknak he aa pehtlai tiin an ruah. Lawki Biaknak ah thawhthannak tihi a um lo. Mithi cu an thih hnu ah mithi khua ah an kal tihi zumhning cu a si. Cu caah mithi khua i a ummi minung thlarau kha Khuavang sin in mithi khua ah an chawnh biak hna i cucu thi tlawng tiah an ti.\nTho timi cu kum a tho than, kum a vui than, kan tho than, kan itung than tiin a ra mi tu a si. Cu caah Tho puai cu Kumtharpuai ( New year Festival ) ti zong in cheukhat nih an auh. Tho puai an tuah lio thla cu Tho thla tiah auh a si i September thla cheu hrawng in October thla 15 tiang hrawng khi Tho thla tiah auh a si. Tho thla hlan ah Hniang thla ti a um August thlacheu in September thlacheu chung khi a si. Hniangthla timi cu a hniang bik, hngakchia bik, a dongh nak, a netnak ti khi a sawh i kum donghnak, kumdihnak ti khi a si. Cu bantuk caan ah hin tirawl hi a chambau cang, tirawl thar a chuahhlan a si i (Licham Tharban ) timi bia zong a um. Chim duhmi cu ( ka li le ka cantiang a dih, ka ti le ka rawl a dih, ka ei awk a dih, a cham, athar, rawlthar ka vun banh, ka phandeuh rih lo ) ti khi a si. Cu caan ah hawikawn, dawhria, he rawldumnak puai, inuamh hi a sunglawi tuk in hmuh a si bantuk in cu lio caan i puai an tuahmi cu Hnianghrawm tiah an auh.\nCu caah Hniang le Tho timi cu kumrelnak, kumdonghnak le kumtharnak khi a chim duhmi a si. Kan pupa hna nih Thothla a chuakmi khi kumkhat tiin an auh hna nain hngakchiate cu Hniangthla ah a chuah ah cun, Thothla ah khin, thlahnih long a si nain, kumhnih tiin an rel than. Cu nih cun kan pupa hna i kumrelnak a si ti khi a langh ter. Laimi nih Hlukhla, acheunih Thalkut, Capcar Kut an ti i February 20 in March 15 karlak ah puai hi an rak tuah i cucu kumcheu puai a si. Chimduhmi cu kan pupa hna kumrelnak hi anmah le an ning tein an rak ngei ti khi chim duh mi a si. ( Pa Hlun nih cun ek cik cek in an chimh khawh ko hna lai ).\nHi bantuk in Tho thla ah Buhthar, Sathar, tirawlthar, an vun hmuh tik ah, an ilawm hna i Puai phunphun cu tuah a si. Cheukhat nih, unau chungkhat he siseh, Innpa chakthlang he siseh, Hawikawm dawhria he siseh, Lohrawm Dawhria he siseh, vawk hna an rak vulh chung i, Tho vawk an ti i, Tho puai caan ah an thah, an ihrawm, an ithen, an ei ti. Inn bing in cheukhat nih, Ar khong khi a kum in, an erh, Zabui an erh, Chang an iring, Zupu zong an i ring, Zusa, vasa tiang, in an khawmh. Kum a vui caah an ilawmhnak kha, puai phun in Tho ni tiah an khiah i nithum chung an hman. Mikip, Innkip, khuakip, vengkip an ilawm, Kan miphun pining in, lawmhnak in a khat, diriamnak le lunghmuihnak in, hnakchia upa thlu lo, kan thinlungchung ah a erh in aa erh..\nKum thar he pehtlai in Mirang phun, hi cu January nikhat, nikhat hmanh a si lo eh, December ni 31 zantim, thu hluk mak in kan ih lio, mang kan manh lio, ah an ilawm. Cucu miphun kan idannak, Laimi cu mirang kan silonak, Mirang cu Laimi an si lo nak, Kan idannak, a langh tertu, hmelchunhnak, a si i cucu NUNPHUNG kan ti theu mi cu a si. Education timi cawnnak kong a si loh. Dr. Degree kong a si lo. Computer kong a si lo, Khamhnak kong a si lo, NUNPHUNG timi cu…Miphun kan idannak kong tu a si.\nLaimi hi thih a fahsak ngaimi miphun, thi le sa a tleih chan ngai mi miphun kan rak si. Cu caah THI Tirh tihi kan rak ngei. Chim duhmi cu mithi hi kumthum tiang ruah peng, ngeih peng, a rak si. Kumthum tiang hi an tah peng hna, an hlam peng hna, Nu le Va thihtian a tian mi an si ah cun kumthum chung hi va ngei lo, nupi thi lo in ulh a rak si.\nU le nau hna, ruat tuah hmanh uh ? Zeicahdah X'mass caan ah kan chungkhat kan hlam hna ? Kan unau, kan khuami, kan pengtlang, kan hawikawm,he zeicahdah X'mass rawl kan dum ti lai tiin saduh kan thah ? Zeiruang ah ? Zeiruang ah ??? Aphi cu kan tleihchan hna, kan ngai hna, hmuh kan duh hna, ……A si lo maw ???????\nEl awk a um lo. A dik mi a si ko. Laimi kan pupa hna zong hi unau chungkhat, thi le sa a tleihchanmi an si ve. Kanmah nak hmanh in an zual deuh ti khawh an si. Hi bantuk in Lothlomi, dirhmun, in Buhthaw, Sahthaw he nuam ngai in Tho caan an vun hman tikah, a thi cia mi , chungkhat kha an vun hlam ve hna. Cu caah Tho ah hin mithi rawldangh ti khi an rak hman. Buh thaw, Sa thaw an chuanmi kha mithi kan dangh hna tiin Inn leng Thengthan ah rawl cu an hunh hna. Tho nih rawl a rak tlanh tik ah mithi thlarau a si tiin ei law-ei law tiin lungzur ngai in an rak chim. Mithi a rak ngeimi chungkhar hna zong kha mithi ruak a suangmi bang in an to pi hna, an ngeihchiatnak an hrawm pi ve hna. Tho puai a dih hnu cun an i lungsak ve, mithi an kal cang tiin an i lungsak.\nHi bantuk in Tho hi Lairam pengkip ah an rak ngei cio. Tidim kan unau hna nih Khuado puai tiin, Falam kan unau hna nih Fang Er puai, Dongpui puai tiin Matu kan unau hna nih Minkut tiin anmah le peng le tlang hoih in min an ngei i an rak hman cio. Hihi kan Laimi identity pakhat a si caah Lairam ah Lai Cozah a rak um lio Parlimen chan ah khin Lairamkulh ah nithum zungkhar an rak tuah.October thla Sianginn kharte caan ah khin an rak tuah. Cu bantuk in Lai cozah nih a dir pi tikah kan miphun pi ning in Tho caan a sunlawi ning hi kan tem, kan ton, kan nun pi. Miphun pakhat kan tlinnak a hmual a lang.\n1962 kum in kan ram ah Ralkap uk nak aa thawk tik ah Tho caan zungkhar cu a tlau. Khrihfa Biaknak nih le Illusion timi thil um tu ning ruang ah tha pek lo a si I kum 40 reng lo kan rak philh cang. A tu ah a thar in kan vun kawl than mi hi kan miphun caah a tha ngai mi a si caah, kan identity a si mi puai hi sunlawi ter cio awk in forh duhmi cu a si\nPosted by Bihzun at 6:52 PM\nKan Pulpit in kan Miphun remh kan hau cang\nLai nithla rélnak phun 5\nRefugee caah le ramthumnak kalnak caah interview t...\nHarnak caan i na der ahcun na der taktak a si


BREAKING NEWS: THANTLANG LE HAKHA A SUAIMI HMANLUNG AILET PAHNIH NUNNAK ALIAM – The Chinlung Post\nBreaking News: Thantlang le Hakha a suaimi Bus Chin Taung Tan cu tuzing ka ah accident atong i, minung pahnih an nunnak aliam. Hi konghe pehtlaiin thawngzamhnak The Hakha post nih hitihin alanghter Thantlang, Pu Thang Hrim sia zuatnak pawng ah Hakha-Thantlang caantling a kal mi Chin Taung Tan khualtlawng phur motor 7:30AM tluk ah cangsualnak a chuak.\nApoituk hringhran, Tantakmi chungkhar bawipa nih nan ngeihchiatnak vialte in hnem ko hna seh. Khuaza ramkip a ummi vialte hna zong nih ngeihchiami hna caah siseh ai khawngdeng mi hna caah le sunghzatlaknak atongmi vialte an caah thlacamnak in bawmcio hna usih. Atang bik ah video zoh khawh asi.\nThawngpang dang. Kan Ngol Bal Lailo. Kan pu Trump nih , kan ngol bal lailo a ti cang. Tutan ithimnak kongah siherhnak he mirang holh a rel kho ve lomi le, mi cheukhat an catialmi ah mirang ca an telhmi hna a relkho ve lomi caah ka theihtawk te le laica laiholh deuh longte in ka tialnak chan hi a si. Kei zong mirang holh ka thiam ve lo ti theihter hmasa kan duh hna.\nThantlang, Hakha a suaimi Bus Chin Taung Tan accident a tonnak video hIKA Hi VOIKHAT IN HMAT LAW VIDEO ZOHKHAWH ASI


NLD NIH COZAH SERTTI DINGAH CNLD AA SAWM HNA LAI MAW? – The Chinlung Post\nNLD NIH COZAH SERTTI DINGAH CNLD AA SAWM HNA LAI MAW?\nSeptember 24, 2020 admin Chin 0\nNLD nih cozah serti dingah CNLD a sawm lai maw? NLD policy tampi lakah a biapi bikmi ah a telmi cu 2008 phunghrampi kong a si. 2015 thimnak a um lioah NLD nih teinak a hmuh ahcun 2008 phunghrami kan remh lai tiah an aupi. Teinak a hmuh taktak ve. Cozah a vun kai i remhnak kongkau ah a hngalh deuhmi le a thiam deuhmi U Ko Ni kha an thah cang caah holh tam ding a tha ti lo an ti i an dai than nain policy pakhat a si ve caah 2019 chungah 2008 phunghrampi remh dingah hma an lak.\nRalkap caah hi phunghrampi hi zungzal caah sermi a si bantukin NLD nih remh ding a timi cu ralkap nih a duh lo caah remh khawh a si ti lo. Lungfimmi Kawlram miphun vialte nih a herh bikmi ah kan ruahmi cu ralkap uknak 2008 phunghrampi donghter ding a si. Kawlram chung political party (90) hlei chungah NLD lawng nih hi 2008 phunghrampi hi remh ding, a thar ser ding tbt. policy a ngeimi a si.\nParty dang vialte ralkap sermi 2008 phunghrampi hi ka hna a tla ko, ralkap uknak tangah um ka duh ko a timi lawng an si.(Party Policy ah 2008 phunghrampi kong a tel lomi pohpoh ka hna a tla tinak a si). NLD nih Term (1)nak ah a remh kho ti lo caah term (2)nak ah lam dang a kawl cang lai. Phunghrampi kong hi biapi ah a chiahmi a si.\nParty hruaitu cheukhat nih political tactics an hmang i tukum thimnak ah NLD nih cozah a ser kho ti lai lo, party dang a kan sawm lai i tukum cu Coalition Government (party-komh cozah) lawng a dir lai an ti. Zeiruangah NLD nih cozah a ser kho lai lo timi source cu chim ding an ngei lai lo. NLD cozah hruainak duh lo ruangah party thar tampi an chuak ti zong sullam a um lo. NLD cozah kut tangah cawlcang kho lomi cheukhat nih party an dirh ruangah NLD caah a zorh deuh ding a um lo.\nKawlram chungah party tam deuhdeuh NLD caah Vote tam deuh tinak si ko. Party thar pawl hi anmah te lawng Township pakhat ah a ummi an si lo. NLD minung thawng tampi lakah party thar minung zong a telmi an si. Anmah caah teinak hmuh ding cu a si kho lomi a si. NLD cozah a peh ding duh lo ruangah Tactics chuakmi a si.\n2015 usdp cozah a tlaih lio hmanh thimnak ah usdp nih mp 41 te lawng a hmuh i nld nih 390 a hmuh ahcun term (1) a kan kalpi cang, a thiltuahmi a tha le a chiat cu mipi nih kan hmuh dih ko. Cozah sernak cu mp 333 a si ko. NLD caah mp 333 hmuh cu a har lo. Miphun party an tam ruangah NLD caah teinak a har lai a timi an um bantukin tlangcung miphun party an tam tuk caah NLD caah teinak a tlawm cang lai tiin a zumhmi zong an tam ve.\nParty hruaitu pawl hi milu tlawmte lawng an si.An membar zong thawng khat, thawng hnih an si kho men. Pawngkam hmuhnak ah cun anmah party hi minung an tam ngaingai, teinak an hmuh kho men ti khawh a si. MP pakhat tlinnak caah Vote 1000, 2000 nih san a tlai lo. Khuate lei ah cun vote 4000, 5000 hmuh lawngah teinak hmuh a si. Khuapi ah cun Vote Thawng tampi hmuh a herh.\nCucaah tukum hi party tam ruangah nld sungh deuhnak lam pakhat hmanh a um lo.NLD cozah kai ding duh lo ruangah chim sawhsawhmi bia a si.Kan hnulei ah ka langhter cangmi CNLD tel in party (29) nih USDP cu Kawi (Alliance) an sermi kha zapi hmuh a si cang. Hi party (29) le August 14 ah Ralbawizik Min Aung Hlaing he tonnak a ngeimi party (34) vialte cu 2008 phunghrampi hi ka hna a tla, ralkap he pumkhat kan si lai i NLD dohnak zongah hmun khat ah kan dirti lai a timi an si dih.\nRalkap uknak 2008 phunghrampi dirkamtu caah usdp cu dirhmi a si. Cheukhat nih usdp tanh ahcun 2008 phunghrampi hi remh khawh a fawi deuh lai an ti. Usdp le ralkap thluak a hngalh lomi mihrut pawl bia a si. CNLD hruaitu pawl nih Ralbawizik Min Aung Hlaing he tonnak an ngei lioah thluak in an tuahmi NLD nih cozah a kai kho lai lo, party dang he Alliance a tuah lai, kanmah pawl he cozah kan serti lai timi bia kha atu hi an dirpimi a si.\nA hmasa ah CNLD hruaitu pawl nih kannih party cu party dang he komhnak kan ngei lo, kanmah te lawng a dirmi kan si an ti nain thup khawh a si ti lo. Atu cu a lang thluahmah cang. Falam peng ah CNLD mp a cuhmi mp nih kannih cu mp (7) nih teinak kan hmuh ahcun Chin cozah kan ser khawh ko lai a ti i mipi nih ralkap (6) he anmah (6) fonh in Chin cozah ser an timhnak kha fiang tein an hngalh cang i an tintak dih timi Falam upa pakhat sinin kan theih.\n2008 phunghrampi remh (or) a thar ser a duhmi NLD nih 2008 phunghrampi dirkamtu caah dirhmi usdp he Kawi (alliance) a sermi Party vialte cu cozah serti dingah a sawm naisai lai lo. CNLD hi Ralkap uknak fektertu 2008 phunghrampi dirkamtu caah dirhmi USDP he Kawi a ser lawng si loin Ralbawizik he pumkhat in a dirmi a si ve caah NLD nih cozah serti dingah CNLD cu a sawm kho lo timi hi mipi dihlak kan hngalh dih dingah ka vun langhtermi a si. Credit: Laiki Chozah\nTHONGA NIH LAITLANG NLD PAWL CU CEILAK IN A TTHUAT KO HNA HIH\nI Ralrin Tak Hau Hih,My Odredoo Myanmar App A Him Ti Lo Tiah Lo Tiah Phuan A Si Cang


2011 kum Indianapolis Lai Phunpi Ni donnak paih\nMualcin Kap Tawng Nih Bual A Co\n2011 kum Lai Phunpi Ni donnak paih nuam ngai le sungsa ngaite in aa tuah, Indianapolis ah.\nHniarlawn Kap Tawng nih patthawng Aung Kyaw Lin le patthawng Tha Biak a tei hna i bual a co.\nHniarlawn le Halkha hi hlanlio te i aa pai tawn cia an si. Hauka sa zawh nak ah, nupi tthit ah, lungdonh ah, changden ah, rianhma lim ah. Lai Phunpi Ni i paih aa tuah tik zong ah 1980's hnu pi tiang anmah khua hnih lengmang hi aa pai mi an si. Hniarlawn le Khuahlun an ipaih chel, an ibawmh i Khuathar an paih hna chel a si. Chan a thar cun Nabual ko khi an paihbual a si. Nabual i puai a um poh ah Halkha an rong, Hniarlawn an rong, aho kawh lo in. Zuri i Nabual rawlkho an pahpiak dih hna hi a voi zeizat hang dek a si an ti. Nabual cu phun hna hlah, zai hna hlah.\nMahti i aa hawikom cia cu si hna kaw paih caan a chuah ah cun an ihlam ttheu. Indianapolis ah Halkha khuahlun tlangval aa pai kho pa sarih/riat an um i, um a har ai apaih tal ipai tuah usi tiah Hniarlawn pawl an sawm hna. Hniarlawn cu aho set an um lo; pahnih an um i paih tlak an ti lo. Halkha cu anmah le anmah an ipai. Tha Biak nih bual a co. 2008 kum ah a si. A khumvoi, 'Hniarlawn nan tlawm tuk ah Mie mi zong sawm hna u law ipai rih tuah usi' an ti hna. Hniarlawn pawl cu an itong i, 'Mie isawm a hau lo, Hniarlawn lawng he ipai ko usi' an ti. Mah bia cu Halkha chimh an hngal hna lo. Tik ah, Halkha nih tlaang paih in an rak paih hna. Hniarlawn nih midang paih itim lo in Halkha lawng cu an or hna. Halkha pawl an dih deng ah mah cu an hngalh. An iawh-ah kar ah paih a dih i 2009 kum cu Kuhchah Chia Mang fapa Siang Cung Lian nih bual a co. Hniarlawn le Halkha ipaih an tlolh cu an sia a herh tuk i 2010 kum kha an itim tthan. An ipai i Hniarlawn nih an tei hna. Cinzah Ngun Ceu Ling nih bual a co.\n2010 kum ah sungsa ngai in paih bual aa ser cang i, 2011 kum hi zeitin dah aa tuah lai ti in paih lei lairel pawl an icaih. Anmah nawl in North America Paih Committee an iti i upa 16 nih khua an khaan. Metting oi li an tuah.\nAhramthok ah cun hiti hin an ti: Aa pai ding mi hi minung 32 veve in phu hnih ah--Hniarlawn Phu le Halkha Phu ah--tthen. Mahle paih ding mi cio awngbali in zuh. 32 tlongh i 32 taan; a taang mi 32 cu 16x16 in tthen. Mahti cun a dongh nak ah a tthawng bik taan te ding. Minung 6 tai hnu lawng ah bual co ding. Mah khuakhaannak cu a ttha ngaite ko nain aa pai ding mi nih an duh lo. A ruang (1) mah le mah kan itong lai i ipaih kan duh lai lo i, kan itlai sawhsawh lai, kan ikian lai i paih a nuam lai lo an ti; (2) Lai Phunpi Ni cu zaapi ta a si i Hniarlawn le Halkha theng ipaih cu aa dawhhoih lai lo. Asi kun ah cun, team 2 min hi cu Hniarlawn Team le Halkha Team ti in taang ko seh law, azuhzuh lo in ipaih si seh. Minung 20x20 in laak si seh ti a si.\nHalkha lei ah cun Halkha (Khuahlun le Khuathar) 15, Thau le Salen he an dihlak 20. Hniarlawn lei ah cun Hniarlawn 13, Zephai 1, Khuabung 2, Matu 1, Beute 1, an dihlak ah 18 an si (20 si ve ding a si na'n an deuh hna). Hniarlawn Team cu pa tlangtlang. Pawng 170-200 (70-80 kg) hi minung 11 an si lai tiah rak ruah a si na'n Chuncung 2 an izuk i, 9 ah an taang. Chuncung Bawi Chum le Tluang Kip Thang cu Hniarlawn sin ttum ding in upa nih an ti i Hniarlawn sin ttum cu kan duh lo e an ti, Chuncung lungkhon cu. Bawi Chum i a chim mi belte cu, mifanau, "Kaa pai bal lo i ka tthawn lo sual ah hmualchiat ka'n phorh sual hna lai" ti a si.\nHalkha Team cu Tha Biak le Khuathar Lian Thawng lawng pa ngan an si. An naule cu an hme. Asina'n paih an thiam. Halkha Team i an khaatpi cu Tha Biak, Aung Kyaw Lin, Tial Ling le Tial Uk. Hniarlawn lei khaatpi cu Kap Tawng, Tum Hmung, Ngun Ceu Ling le Ram Tling. Hniarlawn lei hi atam-u cu an tha lawng a si, tluuk le vuak an thiam lo. Tha reet zong an thiam lo.\nAtu tan paih hi a nuam ngaingai. Paih kal a ttha niahmah. Hnahnok buaibai an um lo. Bia a tam mi zong an um lo. Paih dawh te in an ipai, paih keel te in. Neekngeih paih, thinhon paih, ziarngeih paih a um lo. Halkha lei kan naule nih an thiam in an leklak tuk. Mahhna hi an si cang ko, Halkha Khuahlun i paih tthawng kan ngeih mi hna. A Halkha Khuahlun taktak zong ah aho an taang ti lo. USA hmundang zong ah an um hlei ti lo. Malay zong ah an um hlei lo. Atu i hi kan misunghar an si.\nHniarlawn kan naule zong atu hi an iruan lio te, an tha aa fun lio te a si. Tlin cu an tling lo. Midang an um pah rih. Texas ah, Malay ah, Indianapolis zong ah a herh ah cun a chuak ding an um rih. Duhlo thlak te i chuah ah cun 20 zong 30 hmanh an ikhawm kho hnga (a tthawng lo he cun ti bia). Asinain mithim 13 cu tthawn an ser ah cun an tlawm lo. Zophei lei an kawile nih tha an pek tuk fawn hna, an kilhkamh tuk hna. Atu tan hi kan puai nuam a si ko lai. Khumvoi cu kan chim kho ti lo. Atu tan dawhte le nuamte i kan ipaih khawh nakhnga, kan Lai zaanglek kan sunhlawih khawh nakhnga, kan miphun lungtthawn kan pek hna nakhnga, dawhte le nuamte i ipai ding in Pu Ang Cung nih bia ttha ttha a funh hna. Tha a pek hna. "Ka naule" a ti hna i lungtho tuk in a tuah khawh hna.\nNikum an ipaih ah Halkha lei an thawh a chia. Tukum tal thawh a tthat lo ah cun Hniarlawn nih an tei khawh hna mi a si. Paih ah oi hnih tai cu tai taktak a si cang ca ah ttan taktak a hau. Atu an thazaang aa fun lio, an pa tthawng an tlin lio te i an pachiat hoi sual ah cun paih nolh zong an tha a chia kho.\nThlacam in paih bual cu an kau. Halkha lei cu an tling. Hniarlawn lei cu an tling rih lo, tuan tuk ah rak thok hna maw. Uniform Halkha lei nih anak an izuh. Dau chiat thlam an leng e tiah Hniarlawn nih an ti hna. Nikum zong anak an ting cang.\nBual-uk Za Iap\nHalkha lei cu state dang in minung pa li hrawng an ra. Khuahlun Chan Hmun le Cawbuk Peter, Khuathar pathum. Adang cu Indianapolis-um lawngte an si. Hniarlawn cu Texas in pa hnih, Illionois in pa khat, Utah in pa khat, Iowa in pa hnih, New York in pa khat, Michigan in pa khat. Indianapolis-um pa nga. Khuathar Lian Thawng le Hniarlawn Tum Hmung hi atu tan aa pai mi ah a rit bik pawl an si. [Khuathar Lian Thawng cu Lai Forum i ca chia ttial an rak puh i an puh khawh lo mi kha a si.]\nAn itimhlamh ning: Hniarlawn Team cu khuadang i a um mi tam hna kaw paih cinhpi tu an ngei lo i fitness exercise lawng an ngei. Halkha Team cu rianttuan mi lawngte si hna kaw paih lawng an cinh i fitness exercise an ngei set lo. Kan theih ning ah, Halkha pawl cu zarh fatin caw an that, paih an cinh e an ti. Hniarlawn pawl cu, Lai thah mi sa cu a ttuamttaam a tam tuk i sa ttuamttaam cun an tthawng lai lo e, dawr sa ttha bakte kan cawk ko lai e an ti. Tlangval tam hna kaw rawl lo dok i a chang mi an si lai i an phanh in sa khonh an hau an ti. Khual phanh ni cu, Zing Bawi nih a fale a ngalhtaak hna i sa-ttha kawl ah a vaak. Walmart ah cawmei va caw hnek kaw a rak thiang. "Cawmei Halkha nih an cawk dih" a ti, a ruahnak in. Lam aa hlat chom i caw thah nak dawr ah cawmei cu veizat a va cawk. Khual a ra ding mi atam-u hi a inn tlung ding an si i sa in a cenh hnek hna. A phaan hmasa ca'h cawmei cu umpi khat in a cuar. Zan khuahnu i a phaan ding ca'h um dang in a cuar rih. A thai chun ca torlak a chumh. A caw mei a dih cang rua a ti ah, zanriah ca'h fun ruk a taang rih. Caw mei cu ba cuar in a cuar ko. Paih ni i duhtawk ra ei awk in sabuti vei zat a chuan rih. Rawl cun a khah bak hna. A zawt bak ve.\nKap Tawng le Aung Kyaw Lin ah\nNikum Kap Tawng paih an hmuh hnu thla khat kha cu paih kong le Kap Tawng kong leng an caih khawh mi a um lo, Indianapolis khuapi. Malay lei ah le Aung Kyaw Lin kha a min a thang tuk ve. Mahhna pa hnih itong hna seh law aho dah aa tei hnga ti rumro an ruat. Tukum an itong lai i kan zoh hna lai ti in micheu an i-betting. Nu pawl a betting i paih a zoh ttung lo mi zong an rak um an ti. Halkha nih Aung Kyaw Lin an zumh tuk. Kap Tawng an ttih pah. Hniarlawn nih Kap Tawng an zumh tuk. Aung Kyaw Lin cu an ngamh pah cio. Zing Bawi cu aa laklawh: Kap Tawng nih bual co seh ti le a duh, Aung Kyaw Lin he Halkha ah saupi chung aa theihngal cia an si i Aung Aung sungh ding cu le a ruat kho lo.\nAung Kyaw Lin (kum 25?): Khuahlun Ram Hre a ra au i, "u Hlun, Aung Kyaw Lin khi a hmet te ko hen khi" a ti. "Awh, a phaan cang maw?" tiah ka ti. "Nan inn pawng ah pei aa chawh lengmang ko khi. Na hmuh lengmang ko lai. A tthawng taktak ko hnga maw ka ti" a ti. "Amah zoh hlah ngat. A tei mi zoh hna ngat" ka ti. Ni tlawmpal ah Aung Aung cu a kan leng. Mah hi a si e an ti. Ka von zoh le ka von chawnh cu, a mit-au, a biachim, a nem tuk. A mui nih aa dawh. "Mah tluk mi nunnem le mi duhnung hi" ka ti. Dawt awk tuk in a um. A titsa khat citcet te'n. Cakei titsa bantuk. [Judo school ah] "Bend up oi za nga a tuah khawh an in ti, a si maw?" ka ti. "Kan pu bik a thin a hun i a kan hrem caan vui khat vui hnih te khi a si. Punghman kan tuah mi cu vui 300 a si" a ti. "Hniarlawn pawl nih, khumvoi cu Aung Kyaw Lin a hong lai i a kan vuak dih te ko lai e an in ti ko khah. Tthate'n itimlaam, ekseksai zong tuante'n tuah" ka ti. A ni.\nPaapi a tlai kho ding a si maw tiah keimah le keimah bia kaa chim. 'Si ko e. Dan Mang zong mah ngaw hmanh a ti lo na'n pei pa ngan ngan a hlorh ko hna cu, aho nih dah an tei i? Ruang Vai a rak tei tu Al Cut zong mi tawite te pei a si ko cu. Ngun Hmung pa Ral Cung hi pa hme te a si i a tthawng ngaingai ve i, "Paih cu pum nawl a si lo; pa ngan pipi zong ka ttih hlei hna lo" a rak ti.\nAhnu thla khat hrawng ah Aungaung cu ka hmuh tthan. A titsa a zor tuk. Mawttaw thlalangawng in ka hei auh i, "Ekseksai cu na tuah cang maw?" ka ti. "An duh lo eh, ka u. Inn hlaangtu ah na min aa tel lo e an ka ti" a ti. "Ei zong icenh pah" ka ti. "Ka thau a fawi tuk i kaa cenh ngam lo eh, ka u" a ka ti hoi. Mah hnu ah cun sizung ah a um. Ka lau. A chuah lei ah kan ihmu. Ahnupi ah, "Na damlo nih paih a'n dawn lai maw? Asilo ah naa paih ah phaan awk a um lai maw?" ka ti. "Vui khat kaa piah rih lai i mah cun a fiang lai" a ti. Mi kaa in 'CAT scan an tuah i a zawtnak a um lo an ti' e ti ka theih. Ka hna a ngam. Ka phaanpiak mi cu, a tha a um sual lai lo i minthanglo nih zaanghruum in an tei sual lai ti a si. Hniarlawnmi i an tei ah cun a poi lo; Hniarlawn le Khuathar he cun an itong tthan lengmang ko lai i, atu i an tei zong ah a chuahhnawh tthan te ko hna lai. Khuadangmi i an tei belte ah cun ipaih ti lo in an lo dep lai, chuahhnawh awk an ttha ti lai lo, anmah hma in a dai lai, i an chanchung an ichim sual lai ti ka ruat. Mi sawhsawh i tei sual awk zong ah ka siang lo.\nAn thaw an dawp lo lio\nKap Tawng (kum 21): Bual Hei pa an ti i Hniarlawn ah hin mi nganpi, mi tthawng taktak a rak um. A kawng ruh zapar in a thuk e an ti. Bual Hei zong cu a min bang in paih a tthawng ngaingai. Pu Khi Mang chim ning ah Senthang peng khua khat zong amah lawng dok nih a rak hlorh dih hna. Bual Hei fanu ah cun dingdawng ttha pi Sai Thlia a um i Sai Thlia nih cun Kap Tawng hi a hrin (a pa Hniang Uk). Kap Tawng hi pa si hlah seh law a nu he nan palh ko hna hnga. Kap Tawng u Duh Hnin hi a hme nain a far va ngeih ah Hniarlawn tlangval 12 a kherh hna i bual a co. Kap Tawng nau hi atu Malay ah aa pai ve i bualcopa Hoi Chum nih a tei. Kap Tawng hi Lai Ram a um lio ah a ngakchia deuh rih i bualpi ah aa pai manh lo. Nikum kha bualpi a chuah cu a si. Chuah ipalh hlah seh law nikum zong kha bual a co colh hnga. Mi nunnem te a si. Dallas ah a um i paih ruah ah vanglawng in amah lawng a hon hi a si. Nikum zong hawi he an hong cang. Paih kong ah a chim mi cu, "Aho hmanh hi ttihhu ding an si lo, nehsawh ding zong an si lo" a ti. Paih ni cu paih tanh fang in kan pawhpi i, kan kal lai ah cun, "Play like a champion" tiah bia kan cah taak.\nPaih ni cu a phaan. Paih cu puai dih 5:00 pm in kan thok lai e ti a rak si. Asina'n Pu Van Ceu Uk nih paih caan um deuh seh tiah puai cu a hnawt hna i 4:30 pm hrawng in paih bual cu aa kil cang. Pastor Lal Cung Awi nih thla a cam: an ikhawnden lo nakhnga, isikvelh a um lo nakhnga. Hniarlawn in an tei hna nakhnga zong a cam menlai tiah an ruat lai nain a nupi hi Halkha Khuahlun a si i, a ngamh tuk ve lai lo. Mah dih cun Utah state i Pu Khi Mang le Pu Uk Ling nih paih bual cu an kau (an ipai).\nPaih hmun kan phanh ah cun mi an rak sawp cang. Hnittial le cawngnak puan he Lai ngaknu no tete, hrukpi le tthirual he acheu. Pasal ttha ttha nih mibu an kilhkamh. Nutung zong an naupuak tete he an rak dir cio. Acheu nih an semno an ipom hna. Tar kum 80 cung zong um ve hna. No le tar, nu le pa, kan tling. Thap zeizat in dek an dir hi a si! Paih hi pa nih dahra kan duh deuh tiah ka rak ti. A rak si lo; nu ko na zual. Nu hmanh a tthawng mi cu kan uar hna si kaw, pa chinchin cu zei dah chim a hau!\nThap zeizat in dah an zoh, rel tuah u. Minung thong khat le thong hnih kar kan si lai.\nPaih zoh ah hin ttanh aa khat mi hi hmunkhat ah tthut-tti ding. Pawng mi he isik sual a fawite.\nBual-uk ah cun Tin Hre aa tlaak bik ko. A leklak tuk.\nPaih Phung: Atu tan paih ah hin phung kan khiah mi an um.\nNeekngeih paih kan duh lai lo.\nIlaak hnu i tei ttih i kutsih thlah duak i bawh thlup lengmang kan cohlang lo\nTaai itlaih cang hnu ah tidin taak tehna a ngah lo.\nHngawng cung tongh kan kham. Hngawng kuaih/kuh tehna, lu nam tehna kan khap. Lai paih taktak ah hngawng kuaih/kuh a um bal lo. Cun hngawng a rawk kho tiah kan ruah.\nTluuk hnu i mi leh kan cohlang lo.\nKheel: A paai i a tlaak ah cun kheel ah rel ding. A ttawk i a tlaak zong ah kheel. [Paai cu thing kan put tik thing i a nenh nak zawn atang hnulei (liangbo le hngawng ruh kar) khi a si. Ruh phei a um nak khi.]\nMinit 9 tiang lawng ipaih ding. Minit 3 ah darkhuang tum, adang 3 dih ah tum tthan, a hnu minit 2 ah tum tthan, mah tik ah cun ttaangkop in paihter ding.\nMinit 9 tiang ah kheel tam-u aa thla mi nih tei [kheel khat zong in tei khawh]. Kheel khat veve an ithlak ah cun kheel a thla hmasa tei pek ding. Kheel zero veve an ithlak ah cun oi tam deuh a la mi kha tei peek ding.\nPhung kan ser mi i kan ipalh cikcek mi cu acung i ka langhter khun mi hi a si: 'kheel khat veve an ithlak ah cun kheel a thla hmasa nih tei" ti mi hi. Aziah dah a tthat lo ti ah cun, pa khat i kheel khat a thlaak cang hnuhnu cu laak awk ttha lo in a beek, a chang rumro i zoh awk a um ti lo. Paih ti awk zong a tlaak ti lo. Mah bantuk cu atu tan paih ah hin a um lengmang. Faak taktak in kan ipalh. An itluk ah cun oi tam-u a la mi tei ah tla seh tiah rak khiah awk kan si.\nPaih caanchung: Team paih hi a biapi cu a si lai; nain aa pai manh lo an um sual ah hmuncaan serpiak hna usi kan ti i bualco a dih in "singkhaw" ituah seh kan ti. A caan zoh in minung 8x8 si hna seh kan ti chung. Mah vialte ca ah cun suimilam 6 tluk a herh tiah kan tuak in 5:00-11:00 pm hrawng kan itinh. Bualpi paih ah hin paih voi 37 a um (Hniarlawn lei an tlin lo ca'h). Minit 9 chung lengmang ipaih si seh kan ti. Mah cu mi tam ca'h cun a za pah ko nain itlaih le thasau le lungsau tehna zong izuam a si ca ah pa tthawng ca'h cun a tawi deuhvak. Bualco nak paih taktak ah cun kheel hnih aa tei an um tiang hrimhrim caan pek ding a rak si, kan rak hngal deuh lo.\nPaih tlaangtla: Hniarlawn Za Iap, Khuathar Thawng Lin, Khuathar Nawl Khar, Hniarlawn Van Uk, Dauchim Siang Herh, Zephai Hrang Tum. Ahoho dah bual-uk a ttuan lai ti cu anmah icaih hna seh kan ti. Pu Nawl Khar rian a off kho lo i a zaka ah Pu Tin Hre a lut, aa pai hnek tthan lo i. [Zephai Hrang Tum hi Cawk Uk he aa paih lio i ttheng i a kiahtaak hna mi a si, Thantlang ah.]\nPaih dawh: Ruang Vai tehna chan in atu tiang paih tuanbia chung ah, Pu Hram Cem tehna zong mizei zong i a paih aa dawh bik an ti cio mi le an philh khawh lo mi cu mithi Sang Hmun a si. Sang Hmun paih cu pasal paih, ziarzar ngei lo, zia thiam ngei lo, ralchiat ngei lo, tei zong ah fiang bak, relte i tei, mah laak mi te i kheel ser, a si. Nikum Kap Tawng paih kha Sang Hmun paih bantuk nawn a si ve an ti, a hmu mi hna nih (Kap Tawng pitar le Sang Hmun pa cu tta-far). Asinain, atu tan Kap Tawng paih cu aa dawh tuk nak a um theng lo. Tha Biak he patthawng paih in an ipai; nain Tha Biak cu a tthawng ve, a rit ve i Kap Tawng nih aa harh nawn. Dawhte in a hlorh kho lo (remte cun a tei ko).\nAtu tan Kap Tawng paih nakin Halkha Chan Hmun paih aa dawh deuh. Chan Hmun cu an laak hnek ah aa chit ko. A zei te a poi lo. Ee-ee se-se bak. En chom le leh chom mi tei zong a duh lo. Chan Hmun paih a ttha bik ti tluk in ka ruat. Tthawn zong a tthawng. 'Hniarlawn zong ah pa sarih hrawng a rak kan hrilh cang' an ti. A kut ihrawk hlah seh law atu tan zong ah tam nawn a thluk men hna hnga. Atu hi a u Tawk Hmung i aa paih a hmuh a si ve rua.\nAtu tan i "pasal paih" an ti cio mi cu Tum Sang. Aa thlir hna i fiangko fiangko in a vuak ko hna, an thal bakte in a nenh ko hna. Tum Sang paih hi pei pasal paih taktak cu a si hi an ti cio. Tum Sang cu aa pai tuk cang mi a si. Paih bual aa ser nak poh ah a um ko ttung ah cun paih lo a duh lo mi a si. Minung 11 tehna a rak tei bal. Chan Hmun le ipai hna seh law an ikhan tuk nain a umtti mi an si i Chan Hmun nih chuahhnawh a duh lo.\nPathum Tei: Minung pa thum cio a tei mi minung 7 an um. Halkha lei in Ral Kam Ceu, Tial Uk le Aung Kyaw Lin. Hniarlawn lei in Tum Sang, Tin Mawng, Tial Hmung le Tum Hmung. Pathum nak tam a tei mi an um lo, an rak tthawng tuk cio i.\nAho Dah Aa Tei Hnga?\nAn ipaih ning ka zoh tik ah ipai hna seh law zoh an nuam bak hnga ka ti mi an um.\n(1) Aung Kyaw Lin le Tial Hmung: Mahhna pahnih hi an thiam mi (kehlei thangerh) zong aa khat, an pum zong aa ngaw nawn, an tehcawl tthat zong aa khat, leiri i ralser le tluuk an thiam ning zong aa khat i, sau ipai hna seh law zoh a nuam tuk ding an si. Nai an ipaih ah cun, Tial Hmung aa ralrin hlan ah Aung Aung paih tam deuh nih cun, a ngalh colh. Khel khat. An thawh i an tehcawl taktak hnu ah cun an thiam tuk veve i chizawh seh cio an si ko; zeitin hmanh an iti kho veve lo. Caan nih a dihtaak hna. Caan sau ipai hna seh law aho dah aa tei hnga aw ti lawng ka ruat.\n(2) Kap Tawng le Tum Sang: an paih a ttha tuk veve, paih an thiam tuk veve, i ipai hna seh law azoh an nuam tuk hnga. Kap Tawng nih a tei men ko hnga; nain Tum Sang nih, "Kan ngakchiat lio ah cun Kap Tawng tehna cu ka tei dih hna" a ti.\n(3) Tha Biak le Tum Hmung: an pum aa ngaw, an tha aa ngaw. Paih thiam tuk lo, thiam lo tuk lo veve an si. Aa tong rua te an si.\nNikum kha Ngun Ceu Ling nih bual a co. Kap Tawng thazaang tampi aa tel.\nTukum hi Kap Tawng nih bual a co. Ngun Ceu Ling thazaang le khuakhaan aa tel ve.\nNgun Ceu Ling hi paih aa ngaih tuk nak ah a zaw i mekkalawng an ziah i a thawhka a si.\nAung Kyaw Lin nih kheel khat le caan dih in a tei. Midang zong mahti ngawt cun a tei hna.\nTum Sang le Ral Kam Ceu. An tthawng bak veve. Ral Kam Ceu cu bual a luhka hin ka zumh tuk cang.\nTum Sang tu hi cu pathum a tei hna hnu a baat hnu a si cang, atu hi.\nHmai bik tthutnak hi $100. Achang $50, changchin $20.\nRun Ceu Bik le Tin Mawng\nAtu tan aa pai mi ah Tin Mawng le Tial Hmung an fit bik lai. Tial Hmung cu saram tluk nawn in a fit ko.\nTial Hmung nih raal zoh nawn in a zoh cia hna hita, cakei sa zoh in. Tial Uk he an ipaih lio.\nDawt Hnin Thang nih Tial Hmung cu a ngamh tuk ve. Muidawh le muidawh.\nKa pa min sak Lai Kuung Hlun (minkeep Nawl Ceu). Vangkheen in a "tthial" lengmang hna.\nHniarlawn Tin Mawng le Thau Mang Hup\nZingzing pa hi tthawn dawh a si pah ve, Awite zong.\nKan pa chuakthiam Van Ceu Mang (200 lbs). Kum fatin ekseksai a la i aa pai kho bal lo. Tukum a la ti lo i tukum tu aa pai.\nAnih cu a tha zong fawite'n a ba lo. Paih thiam deuh seh law tam deuh a hrilh hna hnga.\nTaekuando le kawlbawh a thiam mi Khuathar Nawl Tling, aa paih oi khat nak a si.\nPu Val Thang a fapa paih a zoh ve.\nRal Kam Ceu le Tong Sang. Matu Tong Sang hi a tha a tthawng bak nain Halkha paihthiam sin ah cun...\nTial Ling hi an pa rinhchanh a si. Kap Tawng tlai tu ding i an rak ti nawn mi a si.\nBual-uk Tin Hre le Hmung Lian.\nZing Meng inchungpa Zephai pa tlangpi paih-thiam-lo a chuak i, saram tlaih in Tial Ling a tlaih i a vuak. Rak laak awk zong ttha hlah, paih thiam zong zei santlai hlah. Zephai le Hniarlawn cu paih aa chaang mi an si, Halkha lio te'n. Tial Ling a kir hin Halkha lei kan naule an tha a chia nawn. An paih chaan ding ning an rak suai mi zong a rawk dih.\nPaih zan hi Zing Meng te nu-pa nih tlun-inn an kan onh i rawl an kan chuanh. Bualco an kan lawmhpiak kan ti lai.\nKhuathar Tial Thang le Chuncung Tluang Kip Thang\nTin Mawng le ho dek.\nTar kum 80 cung zong nih paih zoh ve.\nAung Kyaw Lin a tha a tthawn ning cu! A kuaih hna ah kual lengmang in a kuiah ko hna. A doh hna ah tung midoh cio. Ngun Ceu Ling nih, "Aung Kyaw Lin cu, hnuh khawh zong a ti lo" a ti. A zawt damka a si i a tha a um lo e an ti; mahti leng hin zeiti hlei in dah a tthawn ti lai, minung mah ngaw nih hin? Vui sa hmanh in cenh u law mah nak hin cun a tthawng hlei ti lai lo.\nRam Tling nih Aung Kyaw Lin hi adih in a dih. A il dih hnek. Pa tthawng nih cun lim bang aa iin ko i ral a serh ciammam i amah tu a nenh ko. Kheel khat le caandih in a tei. Paih a dih in Ram Tling cu a ni huahmah. AKL nih "Nangmah nih dahkaw ka tha na ka chah dih!" a ti. Zoh ko u; bual chung ah cun aa that lai an lo himu. Bual leng ah cun hawikom keel.\nKhuathar fa paih bual an luh ah cun cakei dahkaw an lawh. Hniarlawn Ngun Hmung nih tha cun a tei, thiamnak cun Khuathar Zung Ceu Bik nih. Zung Ceu Bik hi cawlcangh le tlukngalh a thiam tuk. A paih zong aa dawh. Paih dawh bik laksawng pek awk belte a tlak lo nakding a um; (1) A kut hnih in mi vaang a cawi. Paih ah mah cu a um bal lo. (2) Mi hngawng a kup. Hngawng kuh a ngah lo.\nTum Hmung patar le Kap Tawng nu patar hi Hniarlawn pa tthawng chimkeem mi an rak si. Tum Hmung nu tta Ngun Peng hi Caw Uk a rak tei tu kha a si. Mah lio ah cun Caw Uk cu an tei lo nak a sau tuk cang. Atu bual-uk Za Iap nih hin Mang Chum a rak tei; nain tei ah an relpiak lo. Mang Chum tu nih cun, "Za Iap nih khan a ka tei" a ti. Za Iap cu thangerh pi-ngia-shin a si.\nKhuathar Lian Thawng hi New York in a ra. Paih ni hi a tlun-inn rawl an chuang lo ti bantuk kan theih. Rawl lo dok in aa pai rua tiah kan ruah, zaangfaak in. Tum Hmung he aa pai ding bakte an si.\nTum Hmung nih a baan tha bak in Khuathar Zung Ceu Bik a cawi.\nHniarlawn le Halkha an paih aa dan nak:\nHalkha cu lung an ngei, tei an rial. Paih an he. Tluuk hnu i leh le keu le en an hmang. Hniarlawn cu tei an fahsak lo. Tei an rial ning a niam. Tluuk cang hnu ah mi an let in an thal ti lo. An tluuk cun an ngol ko hna. An ithal le thal, an ithal lo le laak tthan.\nHalkha cu tha lawng an hmang lo; thluak an hmang. Hniarlawn cu ngian an thiam lo. An sungh tik belte ah, fiangte'n, "A ka tei" an ti. 'Cuti a si ca'h a ka tei' e, 'ka der lio a si ca'h a si' e ti tehna an chim lo.\nHalkha cu paih kuat an ngia. A kuat a tthat lio te ah ral an ser. Hniarlawn cu paih kuat an ngia lo. Amah nih ka la seh ti zong in mi an rinh tuk lo. Anmah lengmang nih an laak hna.\nHalkha cu tha hman an thiam. Tha chuah a herh nak te lawng ah tha an chuah. Mi tampi paih khawh nak tiang in tha reet an thiam. Biana ah, Aung Kyaw Lin hi minung 10 a paih khawh hna lai. A ba tuk lai lo. Hniarlawn cu thareet an thiam lo. Vukvek tiah an tha a dih-um nak in an cawl i mi tampi a pai kho ding tiang in an tha a sau kho lai lo.\nHalkha paih cu paih taktak hlei ah en le foih tehna a um pah i mi tei nak ah a ttha. Hniarlawn cu an paih aa dawh.\nTum Hmung le Aung Kyaw Lin\nMidang paih i tlaang an tlaak ning cu a hmaan dih lo hmanh ah a hmaan mi a tam bik lai. Tum Hmung le Aung Kyaw Lin paih belte hi chimrel awk a tam. Very critical a si. Tuan deuh ah Tum Hmung nih kheel khat a vuak. AKL nih a vuak ve. An tluk nolh ah AKL hi aa thal i, a paai in a tla tiah paih zoh tu nih an ti. 'A paai zong pei aa domh kha, a paai in a tla ko' ti zong ah paih tlangtla hlun Pu Tin Tawng nih a ti. Asina'n bual-uk nih mah cu kheel ah a relpiak lo. An ipaai tthan i an khupkhabu in an tla (acung i hi). AKL nih heh tiah a leh, a en. Bual-uk nih a zohsawh ko hna. AKL i a leh dih hnu tiang (4 secs) a hngah hna hnu ah firik a tum i AKL tei ah a chiah. Bual upa Van Ceu Uk khuaruah a har. "Aziah kan phungser ah leh chiat kan ti a si lo maw, khiti khin a lehter ne?" a ti. Zei chim awk ka hngal lo. Hniarlawn mi nih cun Tum Hmung tei bak ah an chiah. Bualuk hi Hniarlawn Za Iap a si i AKL a ttanh a si hnga maw ti tik ah, mi-ttanh a ngei lo ti i ruah mi a si.Halkha ral aa veng a si hnga maw ti tik ah a si lai lo ti a si. Aziah dah kan paih phung i "leh a ngah lo" ti le "a paai i a tlak ah cun tei" timi a zulh kun hnga lo ti a um. Mah phung an ser lio ah metting a kai lo i phung ser thar hi aho nih fiang in an chim lo; cun, bual chung i an rel lio ah aa manh lo lak si in a thei lo zong a si kho.\nTum Hmung tei in hei um seh law, Tum Hmung hi bual a co kho. Tha Biak lawng a taang cang i Tha Biak he cun an tha le a pum aa ngaw. Paih thiam lo tuk an si veve lo. Kheel cun an itluk men hnga; nain Tha Biak nih cun a la bal hnga lo i Tum Hmung ttheu nih a laak hnga si kaw, "a la tam deuh nih tei" kan ti ca ah Tum Hmung tei ah a cang men hnga. Bual a co hnga.\nTum Hmung i bual a co ah cun Kap Tawng paih awk an um ti hnga lo. "Singkhaw" ah aa paih a hau hnga. "Singkhaw" laksawng a laak ah cun taisawm vialte Hniarlawn nih an isawmh dih hnga. Asina'h mah taitai cu a hau theng lo. Bual te an hei co ah cun a za ko.\nVideo le computer he kan um ko nain khuate style in lai kan rel i video i von zoh colh le von hliah colh kan ngei kho lo. Tum Hmung nih hin Aung Kyaw Lin hi Hniarlawn ah a rak tei bal cang. Atu tan AKL nih a tei ve. Khumvoi aho dek. Tum Hmung nih a bawh ko.\nAung Kyaw Lin le Kap Tawng Paih\nKap Tawng nih hin Aung Kyaw Lin hi ralringte in a paih. Mi hme cu vungveng ti in la sehlaw a thluk colh khawh men ko hnga nain Aung Kyaw Lin cu neek awk a ttha lo. Mi tthawng/ngan pipi zong a ngalh hna tik ah Kap Tawng zong cu a daithlang ngam ve lo.\nCun Aung Kyaw Lin le Kap Tawng an ipaih hi zoh a nuam rua tiah ruat hlah u. A nuam nemmam lo. Unau velh bantuk. Patthawng pipi i mahti i ipaih hna cu. Aung Aung paih cu tihin a si: ruahlopi in 'lak' tiah aa let lai i khelcungchuan in dahra a laak hna lai ti ah, kehlei thangerh in a ngerh colh hna lai. Lim mingerh tluk in a rang i ipheet manh ding a si lo. Anih cu a tha hram in a paar tiang ngerh nak ah a hman. A ngerh khawh hna hnu ah khattelei ke a chuah i, a ke cu a cikalh hna. Zeiti hmanh in iphoih awk a ttha lo. Mah cun an liang in a tlaih hna, an baan ah aa awk i thil bah in aa bat. Mah pah cun an vaang a cawi hna (duhsah thahlengphelh kan ti lai). Abah cun ibat kaw ngalh awk a ttha lo. Hmai i an khawh ah an ke ke khat aa tlukpi lai. Tluuk pah ah ral a ser lai. A en hna lai i a thal men ko hna lai. Kap Tawng hi mahti cun a tuah; na'n beh in an tlu. [beh = rello]\nKap Tawng nih a tei i Zing Meng inchungpa Hmunglai van ah aa hlok.\nKap Tawng le Tha Biak\nTha Biak hi pa chuakthiampi a si. Lih Wrestling i Undertaker bantuk khi a si i bual a kilh ngaingai. Siikaan a ngei i ekseksai a tuah zungzal mi a si. A fit zungzal tiah kan ruah. Tukum hi a naule paih an cinh ah idek ve law an ti tawn i, "Kei cu kaa pai manh lai lo" a ti hna, a naule a zumh tuk hna i. Zumh awk zong cu an si khe. Asina'n khattelei an thawh a ttha ve i amah chuah a hau ve.\nTha Biak hi Kap Tawng paih ah aa ralring ngaingai. A ke hlaan le a cherhchan an hmaan tuk. Kap Tawng lengmang nih a laak. Tha Biak cu tthawng in rit tuk kaw oi khat a laak cu a chei lo i amah Kap Tawng tu a ngal. Tha Biak nih kheel khat.\nMah hnu cu oi hnih an tlu i beh veve a si. Oi khat cu Tha Biak nih ka hrilh cang tiah a ruah. A hon ilet i a zoh cu Kap Tawng aa thal lo. Tha Biak khuaruah a har. 'Aare!' a ti lai. Kap Tawng nih Tha Biak tei cu aa harh bak (amah zong nih a chim). Paih caan minit 9 le a dih deng. Caan i a dihtaak hna ah cun Tha Biak nih (khel a thlak hmasa ca ah) a tei ding a si. Hniarlawn cu an ttap dih deng cang. Nu ngakchia pawl cu thla kan cam e an ti. Bual upa pawl zong nih, "bualco aa cuh mi tal hi cu caan sau deuh rak pek hna ding kan si" ti an icaih cuahmah. An bia ka hei ihrawm lai ka ti i ka hei imer khap te ah Kap Tawng nih a von vuak. "E khih, a tei!" ka ti. Kheel hnih nak a tei a si. Relte in a tei, a nenh. Mah cu caan a dih lai sehkanh tlawmte aa duh ah a si. Kheel hnih a tei bak ah caan a dih ve.\nTha Biak zaka ah hin Aung Kyaw Lin rak um seh law bual a co hnga. Zeitin tiah, Tha Biak nih kheel a thlak hmasa sikaw mah hnu ah an ivuak ti lo ah cun amah tei si ding a si. AKL nih cun laak awk ttha lo in aa pheet hnga, a beek hnga, a perpe hnga i caan nih a dihphuat hna hnga i amah tei ah a cang ko hnga. Si hmanh seh, Tha Biak cu mahti ttukttak i bualco a duh mi a si lo; pasal paih chuah ah ciammamte'n ta kan ipaih lai i kheel tlingte le reelte in kan itei lai, zaang cuai si fam na lak ah, paih ah pei kan chuah cu' ti in paih hrimhrimte i ipaih le aa tai mual itai a duh. Mah cu pasal lungput a si. Bual a dih cun, "Aa, na ka tei" a ti i an ikup i hmaan an ithla.\nKap Tawng cu an hal:\nQ1. "Bual co lai hi naa ruah cia pah maw?"\nA1. "Kaa ruah cia pah ko. Tukum cu ekseksai zong thla hnih hrawng in kaa tuah cia."\nQ2. "Aung Kyaw Lin na paih ning kha ttih paih in a paih e an in ti. A si maw?"\nA2. "Kaa ralrin bia tu a si. Ttih tu cun aho hmanh ka ttih hna lo."\nQ3. "Aho tei dah naa harh bik?"\nA3. "Tha Biak kaa harh bik. U Hre Tin Hre tehna he zong sau pipi kan ipai ko na'n, cun Aung Kyaw Lin zong a tthawng tuk ko na'n pum hme cu cawihler awk zong ah a va fawi deuh. Tha Biak cu kaa harh nawn."\nQ4. "Paih ah hin zei paih phun dah na hman bik?"\nA4. "A rem ning zoh in zei paih poh ka hman ko. Na'n vangkheen hi oi tam bik ka hman rua ka ti."\nQ4. "Laitlang ah na rak ipai bal maw?"\nA1. "Bual pipa ah cun kaa pai bal lo. Bual hme tete ah cun kaa pai ko."\nQ5. "Tha Biak i kheel khat a'n vuak ah khan, lung zor awk ngaingai na si na'n na lung a zor lo."\nA6. "Ka tei ko lai ka ti i ka zei hmanh a poi lo."\n"Nangmah hong hlah law an kan hloh hnga khah!"\nPaih tlaangtla pawl cu, "khattelei i kan kal ah an kan thahhnek, khattelei i kan kal ah an kan thahhnek" e an ti.\nPaihpi cu a dih.\nHmanthlak ka hman mi atam bik hi Pu Thawng Mang thlak mi an si\nApaak "Singkhaw" Paih\nBualpi a dih cun mi an ttin dih i hnarcheu hrawng lawng kan taang. Singkhaw paih cu azoh zong a nuam ti lo. Keimah hmanh tthatthi ka zoh lo; rian ngei ka si ca'h ka rian ka hei tuah pah, ka hei zoh pah i a si. Kap Tawng le Tha Biak cu singkhaw ah an ipai ti lo.\nPaih dawh bik laksawng Tial Uk (angki dum)\nSingkhaw final ah Aung Kyaw Lin le Tial Thang aa pai ding an si nain Tial Thang nih a kianh. Ule kianh cu zoh a dawh tuk, a fim tuk tiah kan ti cio. Halkha Khuahlun hi Khuathar he nakin Hniarlawn he an ikom deuh i, Khuathar he idawt ding zong kan duh mi a si. Hniarlawn le Halkha paih a um ruang i Khuahlun le Khuathar an ikomh deuh nak a si ah cun thil ttha a si ding a si.\nAsinain, Tial Thang nih hin kianh lo in pai ko seh law, Aung Kyaw Lin nih a tei tthiam tthiam men ko hnga i laksawng a laak ah hmaihngal chin in a laak hnga. Atu cu kianh chom laksawng laak ah a cang deuh ai.\nDallas zong ah kianh chom in bualco laksawng an la. Khuathar pa nih a kianh ve an ti.\nPaih Committee meeting lio ah Pu Za Iap nih, "Aa kian mi maw, aa dinhdorh mi maw, an um ah cun laksawng pek lo si seh; sung le har i kan iser mi laksawng mahti men in an laak ding a si lai lo" tiah a rak kan ti ko nain a bia zei ah kan rak rel lo.\nSingkhaw pakhatnak Aung Kyaw Lin!\nZing le zan a zulkhaal tu Pu Daniel Sakhong nih taisawm a pek.\nAung Kyaw Lin farle cu an idawh i an idawh i! A mit a chin mi hawihna hi aa dawh ngaite mi a si. Hmet cu an hme tete.\nPu Sang Hram hi paih tthawng hlun a si i, a naule pawng ah va kal i ruahnak zong va pek pah hna awk a si nain nupi dawh cu an pawng um a hau lengmang i zei ti awk a ttha lo.\nSiangphe (a min taktak an chim bal lo)\nHalkha nan fim nan fim kan in ti hna i group photo ithlak zong nan hngal lo.\nHalkha lei kan naule tha a pe tu pawl. Mi a chawn mi khi New York i a ra mi Khuathar Tawk Cem a si; hna a hnawh ning cu! Ka hnulei in a dir i, bual upa hi a kan chek, Tial Uk i Tial Hmung a tei kha tei a si lo e a ti. "Keimah nawl a si lo, bual-uk nawl a si. Bualuk i 'A tei; a ti ah cun 'A tei' tiah henpei ka thanh a hauh cu" ka ti. Mifanau, thil hmaan seh ti a duh bi a si.\nKa ngamh ko hna: Kap Tawng si seh, Aung Kyaw Lin si seh, ka ttih hna lo, tikik kholh ah cun. Nan duh le kan zuamter u. Khuasik sih pit ah, tikik kih pit in kan ikholh lai, tisor kan isurhter lai. Ho dah sau bik aa ciah kho ti kan izuam lai. Kan luh lai i kan umtu, kan chuahlei i kan umtu, a kan therh le therh lo, kan celh le celh lo, nan kan zoh lai. Annih cu kholhnak ah thlaan chung luh in an lut lai. Kei cu inn chung luh in ka lut lai. Kholh dih in tikik dak kan ding rih lai, an ngamh rih ah cun. Ka singkhaw hna. A ngamh mi nih ka click hna seh. Kholh tlaangtla thim cia hna u. Kik celh hi tthawn ah an chiah ttheu i tthawn cio cio zei dah. -- (Tawnga le Aungaung lawmhpi nak ah)\nPu Tin Hre nih keimah hi Hniarlawn Team hrihhawh tu ah a ka rel rua:\n"U Hlun, na ka tei" a ka ti.\n"Um, samfa tia in ka'n tei" ka ti.\nAtaktak ah cun paih cun kan itluk ko. Kan van a dir ca'h bual kan co i a si.\nMang ttha u!


Juventus Player Daniele Rugani Cu Covid-19 Zawtnak A Ngei Cang. Ronaldo Le Ramsey Zong Lunghrinh An Si Cang – Chin World News Evening\nJuventus Player Daniele Rugani Cu Covid-19 Zawtnak A Ngei Cang. Ronaldo Le Ramsey Zong Lunghrinh An Si Cang: Juventus caah thawngchia taktak si cang. Ronaldo le Ramsey zong zawtnak an ngei lai timi an lunghrinh cang hna. Juventus hnu kham Daniele Rugani cu atu lio zawtnak ttihnung Corona Virus a ngei,”tiah Juventus nawlngeitu hna nih phung ning tein mipi sinah thawngthanhnak an tuah cang. Europe Player chungah Daniele Rugani hi Covid-19 zawtnak nei hmasa bik zong si.\nRelchih: Khah ralrin taktak kan herh cang, kan dirhmun nikhat hnu nikhat in tthat lei si loin chiat lei tu a panh chin lengmang cang. Cucaah daithlan awk kan ttha ti lo. Jusisdictions nih thanhnak an tuahmi ah US ramchung states 38 ah Corona Virus hi an hmuh cang. Atu nak in a karh chin rih lai caah US ramchung hi zawtnak a tambik le a karh bikmi si te lai,”tiah ruah asi.\nCu pin ah Khrihfa mi hna Pathian kan thangtthatnak hmun Biakinn hna tiangin an khar len cang. Zapi um kalnak hmun paohpaoh nikhat hnu nikhat in an khar cang lai. Publice office hna zong an khar lai i, Airport hna zong an khar lai,”tiah zumh asi. Event tampi hna zong an cancel dih cang i, Baseket ball game celhnak hna tiangin an cancel cang hna. Hi tlukin ralrinnak a um ko hnu zongah hi Corona Virus zawtnak hi a karh lai i, siizung rianttuantu hna caah rian har le thinphang taktak si lai. Cu hnu ah anmah Nurse lila zong an i chawnh lai i, hi Covid 19 zawtnak nih hin US minung tampi nunnak a liam lai i, minung tampi nih hi zawtnak an ngei kho. Atu bantukin a kal ko ahcun tiah,” CDC Covid-19 lei nih thanhnak an tuah. An ttih khunnak a ruang cu hi zawtnak damhnak ding caah zeibantuk sii hmanh an siam kho rih lo. Cun, pakhat le pakhat i chonh khawh lo nak sii zong an siam khawh rih lomi hi si bik.


Trump caah Ruahchannak Nganpi a Um Rih. – Kawltu Team\nTrump caah Ruahchannak Nganpi a Um Rih.\nBreaking News: Vice President Mike Pence nih US Election Hi A Dongh Rih Tunglo Tiah A Phuan.. →


Mi That Tu Pa Nih A Thah Nak A Ruang Cu Ti Hin A Phuan – The Chinlung Post\nKan theih cio bangin falam peng Rih Khuadar mi thah nak thawng pang cu a vun lin sa tak tak , a tang lei hi Mi that tu oa nih a chim mi um lai,Atu bantukin thawng hun theih cu, tuk a sum hleiah ṭihnung taktak khi a si. Falam peng, Rihkhawdar i MRTV (ထပ်ဆင့်လွှင့် စက်ရုံ) ṭuanvo ngeitu Kap Hlei Piang (Suangdo khua mi) cu Nov 3, 2020 zaanlei suimilam 5 hrawngah ṭihnung taktakin thah atong. A thattu pa zong an tlaih khawh cang tiah theih a si.\nHi thahnawnnak kong he pehtlai in Rihkhawdar khuabawi Pu Lalchanlian nih,“Zaanlei sangah Sakhanhmu leiin hi ka ah lunghrinhmi an um tiah phone a rak ka chawnh. Kan zoh i lungzi in minung luh a rak tuam/funmi pakhat nih cun arak i put. Bia kan hal len nain zeihmanh a chim duh lo. Pathian bia a chim lengmang.\n“Zeiruangah dah athah, biaalnak le i hmuh thiam lonak an ngei maw timi cu ahohmanh nih kan thei lo. Amah cu Pathian bia arak buai i aupi cuahmah. Thinlung leiah harsatnak ( a lungtling lomi) angeimi a si. Atu zong hi Pathian nih a ka fialmi a si tiah a chim. Athahmi pa cu puan in a ruak cu an rak khuh i a cungah Bible ca a chiah chih. Cun, catlap ah fiang huaha loin Bible ca a ṭialmi a um,”tiah a chim.\nAtu bantukin Pak Hlei Piang (Suangdo khua mi) a thattu pa hi Mindat pengmi a si i Rih ah rianṭuanmi a si mi sinah kumkhat leng a um cangmi a si tiah thawng kan theih. Ngaihchiatnak atongmi chungkhar Bawipa nih an ngaihchiatnak hnem hram ko hna seh. Thlacamnak in bawm cio hna usih. Chirhchan: Chinlung Today\nNote: Hi Cabia hi thawng pang dik tha tein hlat tlai tu nih a hlat hnu ah tar langh mi a si bangin lih lo ttawn cop a si lo ti kha kan fian ter hna .\nPu Siang Lian Hmung Tikir Ah Station Hospital Um Mi Hi Report Tuah Khawh An Si


Chin Mi Nih Kan Ni Fian A Herh. Mah Te Uk Khawhnak, Zalonnak Hmuh Dingah Pi Daw Suh Le Kan Pu Henry Van Thio Hi Mee Pe Rih Hna Uh Sih – Chuncha News\nChin Mi Nih Kan Ni Fian A Herh. Mah Te Uk Khawhnak, Zalonnak Hmuh Dingah Pi Daw Suh Le Kan Pu Henry Van Thio Hi Mee Pe Rih Hna Uh Sih\nChin mi nih kan ni fian a herh. Bible ca chungah, 1. Biakam Hlun, 2. Biakam Thar\n3. Ara Lai mi caan, Ti in, tthen 3 in caan a um i, a tu kan hman lio mi caan hi Biakam Thar caan asi. Kan mi Hlun sinak in Mithar si awk ah kan ni thlen lio caan asi. Cu ve bantuk in, USDP caan cu a liam cang i, NLD caan, Chin mi nih kan ni ruahchan mi Mah te Uk khawhnak, Zalonnak le Thanchonak hmuh dingah, Ai zuam cuahmah mi cu NLD hi an si. Hnu lei kan kir than nak hnga lo, kan Pi Daw Suh le Kan Pu Henry Van Thio hi mee pe rih hna uh sih. Catialtu: Peter Ngun Za Cung\nRelchap<< Nihin cu Yangon – Naypyidaw – Kalay Vanlawng in Midamlo kan pa ka va thlah. Ruah lo pi in kan i cit mi Vanlawng pi ahcun kan pa Jessy pa(VP) Chinram a tlawn ding he aa tong i, Naypyidaw kan phak in hmaibik ah a hung phan. A luh hlan ah zulhtu upa pawl an hung lut hmasa i, ka pawngah Police lei upa a hung tthu ve.\nVanlawng cung i khua ka ruah mi cu Chin mi pakhat nih hi vialte upa hnuzultu a hung hruai hna hi sawhsawh cu a si hrim lo. Pathian chiti thuh timi hi a rak um hrimhrim hi ta timi ka pemh chin chin. Vanlawng cung in Kawlrawn pawl piang rirel in ka hung zoh pah hna. Hi Kawl pawl an thingram an vawlei zong tawlrel khawh ding in VP sin nawl a petu hi Pathian pei a si ko hi timi ka hmuh fiang rih.\nDingthlu lairel Pathian nih a thim mi hna hi cu sawhsawh an rak si hrimhrim lo. Van lawng ttum a za cang. Mipi khual tlong an hung ttum diahmah. Kan midamlo tawlrel a herh ve tikah VP zohkhenhtu kha ka mit te in ka vun zoh. Ka tthu rih. A mit tein va ttum pi hmasa u timi sullam khin a hung ka zoh caah ka ttumpi. Kan pa VP bel cu chawnh a ttha lo, dongtu an khat caah kan lamte zawh in leng kan hung chuak.\nKa ruah ngaimi cu “dinnak” timi kha ti hal bantuk in a hal mi cu Bawipa nih chiti a thuh ko hna timi le nihin Chinram hruai tuah ve ning aa timi MP aa cuh mi hna hi Pathian chiti thuh mi si hna sehlaw zei tluk in dah a tthat hnga? timi khuaruah he tuzan lei ah cu Vanlawng in Yangon ka hing kir tthan. Catialtu: Khua Kam\n2020 Kawlram Thimnak Ah Zeidah Cang Kho? By Salai Lairamthang\nChin Miphun Nih NLD Le Dr. Henry Van Thio Vote Pek A Herh Hrim Hrim Nak 9


Breaking News: Kawlram Ah Minung 4 Sin In Covid-19 Zawtnak Hmuh chap – Chin World News Evening\nHi hmuh chapmi minung Pali hna hi Bago Ramthen in an si. Hmundang, ramdang khual tlawngmi si lo in ramchung ah ichawnhnak in an ngahmi a si tiah Ministry of Health and Sports nih thawng a thanh. Nihin tiang ah Kawlram ah Covid-19 zawtnak ngeimi minung 20 an um cang i pakhat a thi tiah kan theih. Credit: The Chinland Post\nThawngpang rak rel chih:Atulio zawtnak ṭihnung Covid-19 zawtnak a chuah hnu in Chin state chungah ramdang in a rung tlawngmi hi minung 469 hrawng an si cang tiah theih a si. Ramdang in Chin state chung a rak tlawngmi pawl cu Tedim ah minung 145 hrawng an um. Cun, Hakha ah minung 16 an um. Thantlang ah 38, Falam ah 72, Tonzang ah 25, Mindat ah 99, Matupi ah 28, Kanpetlet ah 10 le Paletwa ah 36 hna ah an um hna hi. An dihlak in minung 469 an si.


Nupi Thalo Le Nupi Fel lo i A Ziaza Pawl Relphu Ngai A Si Mi Rak Rel Ve ( Nupi Thit Ai Tim Vemi Ca Cun Theih hrin Awk) – Onlinenungak\n1.A hmai cu thiang ngai in make-up thinglo in i thuk ko hmanh sehlaw a buhbel le a khengbel pawl an thianhlim lo a si ah cun nupi fel tiah cohlan khawh a si rih lo .2.A thilthuam hrukmi cu cangkaang ngai hmanh sehlaw a itnak zoh tik ah a puan le a chantling te hna dawh tein a fimtawl lo mi a si sual ah cun nupi fel ah cohlan khawh a si rih fawn lo.\n3.A hmurka le a biakaa cu thlum ngai hmanh sehlaw a inn chungtang a thur hnomh rih ah cun nupi fel a si tiah cohlan khawh a si rih hlei lo .4.A mah rim thawt nak ah zi-hmui phunphun hmang hmanhseh law a ek-inn rim a thawt rih lo ah cun nupi fel ah cohlan khawh a si rih fawn lo . 5.Lenglei a chuahvah tik ah dawr ah thu in thil thawthaw i cah thiam in eidin thiam ngai hmanh sehlaw a innchung tang ah a pasal caah eidin thaw tein a siam thiam rih lo ah cun nupi fel a si rih hlei lo.\n6.Khrihfabu le khuatlang rianherh ah a thawh zang ngai hmanh sehlaw a chungkhar ah zingthawh hmanh a huam huaha lomi a si rih ko ah cun nupi fel a si rih hlei lo .7.A mah cu a sam colour i tuah in dawh ngai in um hmanh sehlaw a fale hnawm birber tete in a chiah hna ah cun uar awk nu a tlak rih lo .8.A pasal nulepa cu tihzah le upat thiam ngai hmanh sehlaw a mah a hringtu a nulepa a duhpoah in a chawnbia mi le a rak ngam mi a si rih ko ah cun nupi fel a si rih hrim lo cawnpiak nak tampi a herh rihmi nu tu a si deuh.\n9.Phaisa chawva tampi chuahpi kho hmanh sehlaw a hrngtu a nulepa/a pasal nulepa caah a sianglo mi le a mah ca lawng ah a thup nawk mi nu a si ah cun nupi tha silo in nupi chiakha tu a si deuh .10.Pathian a tihmi pasal a duh ko nain a mah cu biaknak lei ah ai pe huam bak lomi nu a si i a tlangvalpa ca ah cun zeitik caan poah ah a can a pe khomi a si ah cun nupi tlak a si rih lo thluak le ruahnak ngaingai a ngei kho rihlo minu tu a rak si deuh.


Nizaan Kanpetlet-Mindat kar Kahdohnak ah a Nunnak a Liammi Salai Ling Sui – Hakha Cherry\nMay 30, Mindat le Kanpetlet karlak ah CDF le SAC ralhrang kahdohnak a chuak i CDF lei in Salai Ling Sui nih ram le miphun ca ah a nunnak a pek.\nMay 29-30, nihnih chung Kanpetlet-Mindat kar kahdohnak ah CDF lei in mino pathum nih an nunnak an pek.\nMay 31, Yangon\nI Nuamh Lo Caan Ngeih Hi A Poi Lo.Ka ṭhawng zungzal bal lo. Ṭhawn zungzal zong kaa tim bal lo. Thangchiatnak le dohnak te hna ka tei khawh lo caan a tam i kaa ṭahpi caan a tampi ko. Cun nih cun mi der a ka si ter fawn lo.\nA caan caan i na ihkhun cungah nangmah pi lawng ik thluah mah in a ṭap balmi minung na si ruangah mi der thawm na si tinak a si lo.\nMidang nih na mitthli an hmuh bal ruangah a lu dor tukmi na si tinak a si lo. Mitthli tlak hau riangmang in harnak a tong balmi nu na si ruang tu ahhin nangmah le nangmah naa uan awk tu a si.\nNa herh a si ahcun na khan ah lut law nangmah te lawng zong ṭap ko. Na herh a si ahcun na hawikom sinah na lung ummi zong chim ko. Nangmah te lawng in ṭhawn naa cuh tuk ahcun na thilrit na phur dih kho sual lai lo.\nNutling/patling sinak dirhmun in kan nunnak lam thluan ah a caan caan ah mitthli i thlak riangmang in kan hawikom sinah kan der thawmnak langhter hi a poi lo. Zungzal in mi ṭhawng si i timh hi a donghnak ah lungdonghnak a chuahtertu a si tawn.\nHihi philh hlah. Bawipa nih hin a ralkap ṭhawngmi hna sin paoh ah ral tam deuh tei awk a pek tawn hna. Cu tikah teinak an co tikah laksawng sung khun he a don ve hna.\nNa nunnak ah harnak le mitthli tlaknak tampi na tonmi hna hi mi vanchia bik ah i ruat hlah. Hi vialte a tei khomi nu na si ruang tu ah nangmah le nangmah i daw law i upat.\nNangmah palhnak a si lomi kong na mitthli hi a sawh sawh in a luang bal lo. A dor a reltu Pathian a um zungzal.\nRemember this!!!U don’t have to be strong all the time. It’s absolutely okay not to be okay! Nunu-NS\nRev. Tial Lian chim mi hi rak ngai ve hmanh, a hman tak tak khi a si.


Thawngtha ralhrang pawl bomh nih a puah hnaw hna,Ceilak an thi ceilak hliam an tuar – Lai Lungrawn Post\nBreaking News Hpakanh Ah Ralhrang Pawl Ke In An Kal Lioah Bomb An Puah Hnawh Hna, Tamlakte Hliam An Tuar I A Thimi Zong An Um Len Kachin ramkulh Hpakanh peng ah July 7, tuzing nazi 7 am ah ke in a kalmi ralhrang hna cu Bomb an puah hnawh hna i tamlakte hliam an tuar, a thimi zong an um len tiah cu ka hrawng khuami nih an chim.\nHpakanh peng Sai Taung khua pawngah ralhrang pawl ke in an ra. Culioah bomb an puah hnawh hna i hliam a tuarmi an tam ngai. Mizaw mawtaw pahnih in an dihlak an phurh hna. Atu hi Sai Taung biakinn ah ralhrang cheukhat an i dor ko. Hmailei an panh ngam ti lo. Tamakhan lei in an ra, nizan siseh tuzing siseh an cei ngai ko. A thimi zong an um len tiah kan theih” tiin khuami pakhat nih a chim the chin post.\nThawngdang Demawhsu (ဒီးမော့ဆို) Pyiawngyadana Thilri Zuarnak I An Fir Mi Thilri In Mipi Hna Cu Rallokap Nih Bawmhnak An Pek Hna Kaya ramkulh chung inn saknak thilri zuarnak hmun ah an chuhmi hna thilri in khuami hna cu rallokap nih bawmhnak an pek than hna.Rallokap nih July 4 ah Mya Wa Di cathanh in an langhter mi ,a rawkral mi inn pawl remhthan ding ah an bawmhmi hna thilri cu Demawhsu Pyiawngyadana inn saknak thilri zuarnak dawr i an firmi thilri pawl an si tiah Demawhsu khua cathanhnak nih an langhter.


Kawl Ralkap Cawlcangh Ning Le Daw Suh Ky Rian Tuan Ning Tiangin UN Security Council Nih A Kher Hlai Cang — Salai Ephraim Thawngpang\nKawl Ralkap Cawlcangh Ning Le Daw Suh Ky Rian Tuan Ning Tiangin UN Security Council Nih A Kher Hlai Cang\nMyanmar Ambassador rian a t’uan cuahmah mi America ram um Pu Hau Do Suan sin ah UN Security Council hna nih cun Kawl ralkap cawlcangh ning le Daw Suh Kyi rian t’uan ning hna cu a tu leklek in dothlatnak an tuah.Myanmar Ambassador Pu Hau Do Suan nih zei hmanh phehthuhnak ngei lo bak in thil a sining tein a rak chim phuan peng nain a tu cu thil sining in zei hmanh a chim duh ti lo tiah an chim.\nMyanmar Ambassador Pu Hau Do Suan photo.\nUN Security Council hna nih biatam pi an hal michung in a tu lio i Kawl cozah ralkap hna nih Tlangcung minung pawl hna a tu leklek in an kah mi hna le mipi thingphang in an tuah mi hna kongah bia an hal mi belte cu fiang tein bialeh nak a tuah duh hna lo tiah theih a si.UN nih cun Kawl ralkap nih Tlangcung mi an kah nak hna a ruang hi Daw Aung San Suh Ky nih a theihpi mi hna an si maw?asinlo ah Daw Aung San Suh Kyi nih teh zei tal a chim mi a um maw tiah an hal i,chin awk theilo in mi dang zoh ngam lo bak in bia alet kho hna lo tiah an chim.\nKawl ralkap le Tlangcung hriamtlai phu hna an i kah nak kongah bia tawi an hal mi cu Myanmar Ambassador Pu Hau Do Suan nih cu hlan bantuk in biafiang a chim duhlo i holh lo bak in a lu a khun i a caan ah a pawngkam a t’hu mi hna a zoh hna tiah an chim.cun, Kawl ralkap le Tlangcung hriamtlai pawl hna kongah Kawl ralkap hruaitu hna cu voi tampi an mah lawngin ton biaruahnak an ngei ti kan theih.cu ton biaruahnak an tuah nak ah cun Kawl ralkap nih Daw Aung San Suh Kyi an sawm bal maw?tiah an hal nain zei hmanh an chim t’han rihlo ti a si.\nUN Security Council photo.\nCun,Kawl cozah ralkap hna nih ramdang ah hriamnam meithal le hriamnam dangdang an cawk nak ah zei tal nang mah hrimhrim sin ah an in theihter mi le thawng an in thanh mi a um maw?tiah an hal fawn i cu biahalnak zong cu Myanmar Ambassador Pu Hau Do Suan nih a let kho hna lo ti a si fawn.Cun,Kawl cozah ralbawi pawl hna nih teh an cozah ralkap zat le an rian t’uan nak Cazin hna cu Daw Aung San Suh Kyi nih a theih ve awk a si ko tiah biaceih khan mi teh an ngei maw?Rakhine ram ah kawl ralkap hna nih ningcang lo in Rohingya an thah mi hna hi Min Aung Hlaing nawlpeknak in an tuah mi a si ko lo maw?tiah an hal i Myanmar Ambassador Pu Hau Do Suan nih cun hi kongah zei hmanh theihmi ka ngeilo tiah a leh hna tiah an chim.\nCredit: Nan Nan\nTagged Kawl Ralkap Cawlcangh Ning Le Daw Suh Ky Rian Tuan Ning Tiangin UN Security Council Nih A Kher Hlai Cang\nHakha Ah Aung San Zuk Milem Kan Chiah Ahcun Kawl He Kan I Dawtnak A Si Deuh Lai Nan Hei Ti →\n← Kawl Party NLD Nih An Mah NLD Party Rakhine Miphun U Nyi Puh Kha Cheif Minister Ah An Rak Thim


CNF nih kan Chin miphun caah a ttha bik mi a tuah cuahmah ko – TIMES OF CHIN NEWS\nCNF nih kan Chin miphun caah a ttha bik mi a tuah cuahmah ko\nKawl ralkap, ralhrang pawl nih uknak an lak hnu in a tu ni tiang ralhrang uknak duh lonak cu mipi nih an langhter peng rih. Mi poi leiin a nunnak a liam an tam cang pinah hliamhma a tuar mi le thongthlak mi zong an tam tak tak cang. Cun ralhrang leiin a thi mi zong an tam tak ak ve cang. A bik in Tlangcung hriamtlai a si mi KNU le KIA nih ralhrang pawl cu nichir ti awk in an thah ve hna.\nKan ram a buai lio ah kan mah Chin mi chungin Chin ralkap a si mi CNF/A zong mitam pi nih an mawchiat hna i zeihmanh an tuah ngam loh an ral a chia, kan bawmh ti hna lai loh ti tiang in a ti an tam pi cang. CNF/A hi ralkap an si ve caah mipi sinah a kong lam le an thil tuah mi pawl zong theih awk a tha lomi te te a um ve. Cu caah CNF/A hi mawchiat tuk le soisel tuk hi a tha lo ngai mi a si. Mipi nih thei loin a tu hi thil tam pi zong an tuah kho mi a si.\nKan Chin ralkap CNF hruaitu a si mi pu Daniel Sakhong zong thlawm pal cu theih ternak a rak tuah cang. Cu caah CNF/A nih mipi caah thil an tuah mi a um ko, a lang rih lo le a si tiah a ti. Lung sau deuh in hngah hna uh sih law thazang zong pe chin ko hna uh sih. CNF nih kan Chin miphun caah a ttha bik mi a tuah cuahmah ko. A lang rih lo ca tu ah a si. A dik lo mi Fake News pawl ah kan lung i tuai ter hlah uh sih!


Padang He Duh AHmang MiPhun Nu Umtu Zia - Hakha Times\nPadang He Duh AHmang MiPhun Nu Umtu Zia\n(1)Rumra phasai a zohtuk mi darling\nMah bantuk nu cu chawhlawn le thilri le rumnak cung ah a lung aa phum mi an si. A nih cu phaisa dihnak ding lawng an ruat. khi cawk ding, kha cawk ding tiin an ti peng lai. Na cawk piak lo ahcun aa ka duh lo tiah a ruah lai. Na cawk piak khawh lio ahcun an dawt ko nain na cawk piak khawh ti lo hnu ah nikhatkhat ahcun a dang pa sin ah a pum le a dawtnak a pe ding phun nu asi.\n(2)Mi lungthin lente celh hmang mi nu\nTawnghtham nak ruang ah aa nuamh ah siseh, papawl lentecelh a duh hna ruang ah siseh, aduh tak mi a hmuh rih lo ruang ah siseh,mah nuamh nak umhar phen ah darling chiah a hmang mi nu zong hi aa kan kaltak ding miphun nu an si.\n(3)Pa hawikom tam tuk ngei mi darling\nAnih cu pa hawi tam a ngeih caah hnahchuah nak na ngei peng lai na nuam kho lai lo.Caan tampi cu pa a hawile he an tlawnlen tik ah mi nih a darling si tiin ruah palh fawi te. Na darling nu /pa hawi ttha tam a ngeih a palh lo nain (romantic) si tuk mi dawtnak tuanbia zoh tik ah hawikom ttha in a duh beh mi tuanbia a tampi. Wine tlawm pal vun rit cun pakhat khat kan i duh ti an vun i hngalh ahcun nang cu hnu lei ah na taang cang lai.\n(4)zungzal (care)a duh mi darling ..\nAnih cu nangmah sin in kan duh tuk ,kan ngai tuk ,nang cu hitin na dawh, cutin na dawh,duh na nung tuk tiin nikhat ah voi (100) theih a duh mi darling. Na rian na manh lo deuh can ah chawnhbiak tuk ti lo in chikhat chia ta chun hmanh a thinhung lai i a dang pa sin an a kal phun si mi nu a si.\n(5) Party girl\nHi bantuk nu he darling nan si ah cun asi kho mi pakhat cu nan pahnih in party asilo ah nan din nan einak hawikom he leng nan chuak ah nan i hmu i aa duh mi nan si kho. nan i duh hnu ah amah cu party kal lo ding in na thloh kho lai lo. Nan pahnih ning in nuamh seih nak ah a tong mi nan si caah cu bantuk nu pawl cu adang pa he i duh than ding ah a fawi tuk mi nu an si.


Ralrin Taktak Caan Kan Phan – The Cherry Par\nRalrin Taktak Caan Kan Phan\nFebruary 12, 2021 Cherry News\nDigital footprint timi pawl hi hnawh a har taktak mi an si. Cyber muithla an hrang lai. Cu ca ah a tanglei hi mino nih kan zulh a herh cang lai. Duhlo Langhternak nai tel a si ahcun; (1) Na hmanthlak tar ti hlah. (2) Khoika ah nai tel (Khua, sang) tbk telh chih hlah. (3) Na phone ah location off. (4) Na profile ah na khua (current hometown, hometown) le na umnak kha langhter ti hlah.\nA biapi deuh mi hmanthlak cu tar ti hlah. Hmanthlak tu cu thla ko law Gallery/memory ah i chiah ziar rih. Kan tei tikah kan tar telai. A biapi mi cu na ph ah location off cang. Na facebook logout tuah hlah. Duhlonak langhter tikah na muihmai kha langhter ti lo ding. Mask i vuah hrimhrim. Zaan ah hriphriao tein um ding. Hruaitu si ahcun mah inn ah riah lo ding. Lailei ah cun a hodah ralkap mingia tu an si ti kha ngiat ve ding.\nYangon ah cun sang/veng security phu i ser a si cang. Lailei zong ah i ser ding a si lai. Sahngar pawl kha ṭim ah an vak lai. Hnuhdawh an in zalh ahcun, mifir ti silole, misual luhhnawh au in au ding. Innpa le sangveng ning in chuahhnawh colh a hau. Cun, facebook live thlah colh ko uh. Mah vial si rih seh.\nRelchap, Save Myanmar CD- Movement Gofundme Fundraising, Dear miphun hawi dawt hna, Atu lio Kawlram Civil Disobedience Movement (CDM) hi a thazaang a tthawng chin lengmang. Ramchung lei kan miphun hawi le unau hna nih an rian kal tak in Ralkap cozah dohnak ah an i tel cuahmah. Tutan ah Ralkap nawlngeihnak hi a hram kan chah khawh hrim aherh. Ramchung ramleng Kawlram mi dihlak kan ttanrual le a lamkip in thazaang chuah in i bawmhchanh aherh tuk lio caan asi.\nCucaah, ramleng um Kawlram mipi nih kan umnak ram cozah cio sinah kan nor pinah kan si khawh tawk cio in ramchung CDM caah chawva thazaang he i tel cio ve hna usih. CDM cawlcanghnak ah aa telmi mipi hna: an chuncaw, dinti, le aa hliamkhuaimi an um sual tikah siiai zohkhenhnak caah chawva thazaang tampi aherh. Kan ti khawh tawk S10,$20, $30 in $100 chuah in CDM cawlcanghnak ah i tel cio hna usih.\nA chuakmi fund hi felfai tein CDM hruaitu upa le committee (Hakha, Thantlang, Falam etc..) ah kan kuat lai. A chuak zat le kuatzat, kuatmi minung contact tbk felfai tein kan rak thanh lai. Lungrualnak cu kan teinak thazaang asi! Kawlram ah Ralkap uknak dong cang Seh! Mipi uknak Democracy tu hmun zungzal seh! Upatnak he, Fundraising Organizers, 1. Plato Van Rung Mang (Cell phone #[phone 204-807-6787), 2. Zasang Cinzah (Cell phone 613-793-3411), 3.Rem Hniang (Cell phone # 587-599-0229).\n← Pu Ngun San Aung le Pu Ko Suan Khai hna kawl ralkap nih Rian Pek Mi Cohlan Hlah Uh\nKachin, Karen le Kayah hriamtlai nih a bikin tutan ralkap uknak lak kongah →


MINUNG AN I KHAWM CUAHMAH CANG TI A SI CANG – The Chinlung Post\nMindat ah tukdohnak fak a chuak colh lai tiah an chim thanh. Hi konghe pehtlaiin Salai Yaw Mang nih a chimmi cu, A tu rih ahcun pakhat le pakhat karlak ah dirhmun i cuanh asi i, atu hi cu kahdohnak a um rih lo nain kahdohnak a um colh ko lai ti a fiang ko. Aruang cu ralhrang kawlralkap lei hna cu an thaazaang thawng chinchin dingin mipi an i khawmh cuahmah lio a si.\nCabia dang:Klinik Kesihatan Ampang (Tuni 28-Aug-2021 Saturday Sichunhnak Hmun). Thawng kan in thanh cia hna bantukin tuni (28-Aug-2021) ah sichunh ding kha Klinik Kesihatan Ampang ah 3 pm in i chunh a si lai. CRC ah min cazin petu nan zate kal ding le tlolh lo ding thanh kan in duh hna. Min list ah aa tel lomi cu kal a ngah rih lo.\nNizan zanlei tiang sichunhnak hmun a kan halmi zong nan um pah len nain tawlreltu lei nih an kan thanh rih lo caah tuzing thawngpang kan theih le cangka tuin kan in thanh khawh ve hna. Lungsau i cuh buin a ruah zia nan thiam cio ding zangfah nawl kan in duh hna. Crdit: Chin Refugee Commuinity Malaysia


Hi kong hi ahmaan mi asi ah cun Biatak chuah in colcangh ahau ding mi dir hmun ah adir kho Chin mi Ngaihchiat kan ton lio i Akan buai ah cun Duh lo nak langhter ahau mi asi – Hakha Cherry\nHi thawngpang a reltu Chin miphung hawi vialte nih share rak kan bawm cio hram uh. Mai Sui Hlei Tial zong a lungsia arak herh ti lai lo. Tanh cio ko usih.Credit-Saisih TlaangAu


RIP Pu Ral Tu- Tan Tak Mi Chungkhar Bawipa Nih Hmen Ko Hna Seh – Chintanbo\nThantlang khua chung ah Council ralhraang nih Pu Ral Tu an kah i a nunnak a liam,2021 September 29\nPu Ral Tu (Bawi Bik Thawng pa) cu tu zaanlei suimilaam 6:30 ah Hakha in Thantlang an tlun pah, Pu Aung Bu inn hmai ah Thantlang um ralkap nih an kah i motor cung ah a thi colh, tiah theih a si.\nPu Zo Peng zong a lu ah an khen ve i a nih hi cu a thi lo.\nPu Lawm Bik, Pu Than Heng le an motor mawng cu an him, tiah Thantlang Sipin Committee Chairman Pu Ram Khar sin in theih a si.\n(Thawngpang tling deuh in tial khawh kan rak i zuam than lai)\nThantlang ah Kawl Ralkap nih Pu Ral Tu an kah i a nunnak a liam,September 29 Thantlang Peng, Hriangkhan khuami (Thantlang khuasa) Pu Ral Tu (Bawi Bik Thawng pa) cu Kawl ralkap nih September 29, 6:30 PM ah meithal in an kah i a nunnak a liam, tiah kan theih.\n“Zaanlei muilai 6:30 PM hrawng, Hakha in Thantlang an tlunpah, Pu Aung Bo innhmai zawn an phanh ah Kawl Ralkap nih meithal in an kah i motor cung ah a nunnak a liamcolh,” tiah Pu Ram Khar sin in kan theih.\nPu Ral Tu he motor aa cit mi Pu Zo Peng (Thantlang Peng USDP Chairman, Candidate- 2020 election) hi alu ah meithal kuanfang nih a khen ve. Cun, Pu Lawm Bik, Pu Than Heng le motor khaaltu cu an him, tiah kan ttheih Atanglei hi CNLD, Thantlang nih an langhter ning a si.\nPu Ral Tu @ Bawi Bik Thawng pa (kum 80s) hi a nunchung miphun, ram le biaknak caah aa pe zungzal mi le kan ramkhel, kan biaknak le kan miphun nih kan bochan zungzal mi a si. 1990 thimnak lio in Chin miphun caah harnak tuar in a rak cawlcang i ralkap namnehnak, a innlo le a ngeihchiah chuh tiang a ton buin, miphun dirkamhnak ah hramfek tein nihin tiang a nunnak pek in miphun caah a dir zungzal tu a si.\nTheihternak: Kan Pa Pu Ral Tu a riantuannak le a tuanbia tlamtling te in zapi sin ah kan vun in hrawmh te hna lai.\nRef. Tha Hakha Times


CNF/A Kongah “Tuah Kanherh Ko II” Peng Hlawnceu Capar Rel Phu Taktak A Si – FIAKFAIROCK\nCNF/A Kongah “Tuah Kanherh Ko II” Peng Hlawnceu Capar Rel Phu Taktak A Si\nBy salai cung on April 14, 2019\nChin dothlennak (CNA) cu 1988 kum in aa thok tiah a foinak in kan chimkhawh. Hi 1989 aa thawk in 1998 tiangah CNA riantuannak le an cawlcangh ning cu mipi nih rak tihzah le upat ansi lawng silo in a bo zong rak bochan ngai ansi. Curuang ahcun CNA ah pasaltha lawng chimlo Chin ram in nusaltha tampi nih ram le miphun ca tiah an i pe hna i ram rian an tuan. Thihnak le nunnak karah, harnak le temhinnak karah, tihnak le phannak karah pa zaran nih tluklo in ramrian antuan. Cu rian cu kum 31 a kal cang i nihin ah Kawl ralkap he kahdaihnak anser tikah ruahchannak le i lunghmuihnak khatlei in mipi ruahnak a pial i Kawl te le Arakan hna thui chukcho dingah kan i chuah.\nHriamtlaih in dothlennak a tuah ve ko mi sinak lakah nehsawhbik le zei rello bikmi ah kan i chuah. Kawl ralkap nih an duh paoh in kan hmunkhuar cia ah biakam lawnh in an rak lut. Kan ram le miphun nih harnak an temtuar cuahmah lioah thli lawng kan thlah i tuahsernak ah hnu kanchit. Kan i chimphetnak caah hriamnam thazang kan ngeilo, Phaisa tyazang kan ngeilo, hriamnam laknak kan ngeilo, mipi harnak tawn ding kan duhlo, kanram buainak cu Cabuaicung biadohnak in kanduh kanti. Ruah ah a hmanmi alo nain a hmanloh.\nDothlennak tuahding in hriamnam kan tlaih cang mi cu hriamnam in chimphoih lo a ngah tilo caah kan tlaihmi kha asi ko caah hriamnam in chimphoih khawh kha i zuamding kan siko lomaw. Wah pawl sining kan zoh tikah hriamnam an thawn ruangah nihin cu a zalen mi ram bantuk in an umkho, Kachin ram zongah an duhmi raltha tein an detngam hna i tulio Arakan buainak zong hi a rauh hlanah Kawl nih hmaizah nak he chawhbiaknak le ceihmainak he kar an hlang kho te lai.\nKannih Chin mi teh kum 31 hriam kan tlaih cang mi dothlennak ah kan ral Kawl nih zeitluk dah a kan tihzah i hmai kan nor khawh? A kan chuah ciami kan ram cu chim rihlo chapchih in kan ramrii, nunphun, Biaknak le nifatin kan cawlcanghnak ah khuhchilh chin lengmang kansi. Ziah cabuaicung biaral dohnak in kan chimphoih ding asi ko ahcun kan putmi Hriamnam khi kan chiah lawlaw kolo? Kan chiahduh tunglo ahcun kan tlaih hnawhmi hriamnam cu ttihzah awk tlak le hmaizah awk tlak in kan hman lawlaw kunlo. Cutin kan hmanngamlo i kan tlah ngamlo pinah a tuah ngamlo mi le a ti ngamlo mi nih nawlngeihnak le dirhmun sang ah um cu kan duh rih?\nCucahcun kan dothlennak hi a lamthluan kan i fian a hau i kan sining zong kan i thlek a hau. Cabuaicung biaruahnak bak kanti ahcun kan hriamnam khi chiah ding asi ko, kan chiahduh tunglo ahcun UWSA, KIA le AA lamthluan khi a zulding le aa hmuitinh ding kan siko, midang bawinak ciangto kan i timhding asi lo. Mipi nih an kan dirpi lo, an kan telpilo timi cu kan tuah hmasat le kan langhter hmasat lo ahcun zei cudah mipi nih cun a kan dirpi lai i a kan ttan lai. Kan zulhmi le kan tuahmi ruangah tuanbia nih a kan sawh ding kan silo a biapi.\nCredit: peng hlawnceu\nPublished in Capar, Hmuhning and Uncategorized\nSifak Val A Thinlung A Fahtertu Chawva\nKhrihfa A Si Mi Nih Kan Buai Ngaingai Mi MITHLA TI MI HI A UM MAW? Ti Mi Cu Fiang taktak In Rel Khawh A Si\nCNF He Pehtlai In Tuah Kanherh Ko III Nak Ah Peng Hlawnceu Tial Mi Hi Rel A Phu Taktak\nMah Hi Kan Ei Peng Ko Mi Cu Kawl Ram MI Hi Kan Duhthlat Tuk Maw A Si Thildang Ei Awk Kan Ngeih Hna Lo Hme??\nMah Mi Nu Tuanbia Hi Rel Ve Hmanh Na Caah Chungkhar Khuasak Tintuknak Ah That Hnemnak An Pek Hrim Lai


Norway um mipem hna sinah COVID-19 – Chin Community in Norway\nAugust 31, 2020 ccn 0 Comments\nNaite ah cozah lei IMDI (integrerings-og mangfoldsdirektoratet) nih bawmhnak a pek mi buu vialte akan auh i tonnak akan tuah pi. A hmasa ah biachim hi FHI(folkehelseinstitutet) an si. An timi cu Norway ram ah COVID-19 in a zaw chungah mipem asi mi nih ruahnak leng in an tam ti asi. Biafang mipem nih achim duh mi cu a chuahnak ram Norway asi lo mi hna hi asi. Atanglei hi presentation akan tuah piak mi chung in ka vun tial chin mi asi.\nZerhtin COVID-19 in a zawthar mi milurelnak FHI nih a tuahnak ah a luancia zerh tam nawn chungah mipem kan tam khun. Zerhkhat chung a zawthar milurelnak zerhtin te an tuah mi chungah 40% cung lengmang hi mipem kan si. Uke (week) 33 lio ah Covid.19 in azawmi dihlak ah 129 an si i azawmi chungin mipem 41% kan si, i cu mipem hna pawl cu Polen (14), Jugoslavia (12), Irak (9), Somalia (9), Afghanistan (7), Andorra (7), Makedonia (7), Pakistan (7), Russland (7) og Tyrkia (5) an si.\nNorway ram chung I COVID-19 in a zaw dihlak chung ah 30% leng hi mipen kan si tiah theih asi. Norway ram um mipem kan dihlak hmanh ahhin 15% tang kan si norway um kan dihlak milurelnak ah. Atutiang ah mipem chungin zawtnak tambik a ngei mi hi Somalia an si tiah theih asi. Atutiang ah fiang tein mipem chungin COVID-19 in zawtnak a ngei tiah theih mi hna cu, Somalia (497), Pakistan (228), Filippinene (135), Afghanistan (131), Irak (130), Polen (120), Sverige (120), Iran (108), Russland (89) og Jugoslavia (86) an si.\nAtutiangah kan mah Chin mi chungin cun pakhat hmanh a ngei tiah theih mi kan um lo, cu caah kan ngei rih lo tiah chim khawh asi.\nNote! Mah thawngthanhnak hi tthihnak ah ruah lo in ralrinpeknak bantuk ah ruahding asi lai.\nPrevious Previous post: Coronavirus akarh ruangah Ram tampi cu asen ah chiah an si\nNext Next post: Kan cozah nih Covid-19 phunglam kongah strick deuh dingin timhtuahnak an ngei


Carson Tin Twin Oo: A Tlai Ballo Pathian – Zion Tlang Media\nCarson Tin Twin Oo: A Tlai Ballo Pathian\nJuly 30, 2020 admin Biaknak\nJesuh chung ah nun bungh ka duh. atuhi damh khawh ti lo mi zawtnak ruang ah a thi ding ka si cang. Kha hlan ka nun vialte vawlei nuamhnak partlan in ka hman. Ka zaangthawnnak ka fimthiamnak le ka thil ti khawhnak vialte an lo dih cang, atu cu thih lawng a taang. Hi ka si bu ah Jesuh panhning law zeitin, a ka cohlang duh lai maw tiah, Billy Graham a hal. Mipa biahalnak nih Billy Graham hnarruh a ttam. Patlingpi a mitthli a hai. A lu ai khun ruangmang i, “Mipa Pathian nih in khunnguh hlah sehlaw, in zawnruat hlah sehlaw, amahlei ah kir duhnak lungthin na ngei lo khom men. Asi…Pathian nih an dawt, an zaangfah ko. Nangmah lungtho tein le duhnak te he a sin ah kir cu a duh tuk mi pei a si cu. Atu zong hi na tlai lo e,” a ti. Mipa cu lunglawmhnak mitthli he Pathian sin ah sual ngaihchih in thla a cam. Vawlei mit in cun ka zoh hna sehlaw, thaizing kiptuh minung a si mi, a thi chom ding a si mi, thazaang a ngei ti lo mi, thiamnak a ngei ti lo mi kei hi, mi zeihmanh nih an ka cohlang duh ti hnga lo. Ka sualnak phozar ding siseh law, biaceihnak hmun phakpi ding ka si hnga; sinain cu tlukin a sual mi, a thi chom ding a si mi kei, a ka cohlang duhtu Pathian hi a va ttha hringhran dah. Maw Pathian! Na cung ah kai lawm i na min kan hlorh ko. Ka zaangtthawn lio ah na rianthiang ttuan hlah hmanhning law, ka nunnak thaw na lak hlan chung cu na sunparnak ka langhter lai,” a ti i sual ngaihchih ttang cumh in Pathian a thangtthat.\nLuruh hmun, sual thlainak tlang ah sual man hremnak a ingmi pa khan a mitthlam in hei cuanter hmanh. Jesuh nih, “Vancung pennak a nai cang caah nan sualnak khan i mer u, i ngaichih u” timi tlangtar in thawngttha a vahpi lio ah Jesuh bia ngai lo in nunsual a tuah caah kha hmun tiang a phaknak kha a si hei ti ko ning. A dirhmun a van i hngalh, a sualnak awthawng nih a hnazang ah fakpi in bia a chim. A tuah cia mi vialte sualnak a mitthlam ah an hung cuang. Ngaithiam khotu ka pawng ah a um ti a hun hngalh tikah, ka nunnak thaw a dih lai suimilam ttem si hmanhsehlaw Jesuh hi ka sual ngaithiamtu ding ah a tlai lai lo dahkaw, atu ka hal zong ah a ka zaangfah khawh ko hmanh maw a ti i, “Kannih cu kan sual man kan in, sinain anih cu sualnak a ngei lo.\nBawipa Jesuh siangpahrang in na rat tik ah ka philh sawh te hlawh mu,” a ti tikah, Bawipa Jesuh nih, “Hihi kan chimh, nihin ah paradis ah keimah sin ah na um lai,” a ti. Thutnak in a khat cang, tiah an ruahmi Lazaruh thiruak thawhnak kong kha van ruat rih hmanh. A thi deng lawng hmanh a si lo, a thi cang. A farle pahnih mitthli rialrawt he chunzan hlan in an i ciah. An ngaihchia hringhran. Zei khom an ruat kho lo. An vansang. An ttate nunnak in thawhter than khawh si cu an duh, nain thil si kho ding ah an ruat lo. Jesuh an sin a rat zong ah, “Kanmah sin ah rak um law cu, a thi hnga lo,” an ti. A sullam cu, a thi cang mi an tta kha a thawhter tthan khawh lai an zum lo tinak si. Anmah ruahnak ah cun, Jesuh a tlai, sinain Jesuh nih cun ka tlai lo a ti hna. Jesuh bia bantuk tein Jesuh a tlai lo, a caan hmadakte ah a phan ko. Aw thangpi in mithi pa Lazaruh thiruak pi cu a van auh i, mithi nih cun a rak theih, a thiruak thuammpi he a hung chuak hluk ko.\nJesuh hi a tlai bal lo. Kan sual ngaithiam ding zong ah, mi derthawm, thiamnak ngei lo, thil ti khawhnak ngei lo, thih hngak in ngorfem in kan um lio caan zong ah, thinlung dihlak le sining dihlak in kan fuh ahcun a kan cohlan duh ko. Kanmah tu hi kan tlai tawn. Harnak kan ton caan, thihnak thladem chung kan luh caan zong ah Jesuh hi a tlai bal lo. Cucaah kan siningte he fuh ko usih; kan sining chim ko usih. Zeicahtiah, ngaihthiam khawh lo a ngei lo. A ca ah zeihmanh a si kho lo mi a um fawn lo. Atu ka siningte, na siningte khan fuh ko/ fuh ve ko ning, a tlai lo mi Pathian a si. catialtu Carson Tin Twin Oo.\nPrevious Post:Kaya Mino Nih NLD Vote Pek An Tim Ti Lo.\nNext Post:Phungki Cawng Mei Nih A kang Caah Putar Pakhat A Thi


Seksi Siangpahrangnu Thinzar Wint Kyaw Nih Video Thar Mak Taktak Mi A Thlah Tthan – ZINGHMUH NEWS\nSeksi Siangpahrangnu Thinzar Wint Kyaw Nih Video Thar Mak Taktak Mi A Thlah Tthan\nNizan April ni 15 ah khan India rili chungah a ummi Gran Park Kodhipparu, Maldives rili kam a kalnak video thar phitpher te bak cu social media cungin a hun thlah tthan. Mah a thlahmi video zong hi a thlahnak in caan tawite chungah a zoh tu, comment pe tu le like petu an tam kho tak tak, a ruang cu a seksi tuk lawmmaam deuh ruangah si ko.\nKan kawlram ah sexy photo model an tam lengluang ko hna nain mintami Thinzar Wint Kyaw hi cu a ho hmanh nih an tluk kho bak rih lo. Tulio te ah Thinzar Wint Kyaw facebook page a like tu le follow a tuah tu hna nih minung tingkua le thong sawmkua (990,000) tluk bak an si ve cang i a rauh hlan ah cun million pakhat zong an phan te men lai.\nVideo zohnak: https://www.facebook.com/thinzzy.kyaw/videos/827223517631863/?t=0\nVideo zohnak: https://www.facebook.com/thinzzy.kyaw/videos/827223774298504/?t=1\nVideo zohnak: https://www.facebook.com/thinzzy.kyaw/videos/827223530965195/?t=1